Δημαιρεσίες του Δήμου Λευκάδας - Meganisi Times\n8 Ιαν 2013 Αυτοδιοικητικά\t0\nΔημαιρεσίες του Δήμου Λευκάδας\nΟλοκληρώθηκαν οι δημαιρεσίες του Δήμου Λευκάδας – Αποτελέσματα\nΝέος Πρόεδρος του Δημοτικού Συμβουλίου ο κ. Ελευθέριος Αραβανής – Παραίτηση του εκλεγμένου με τη Λαϊκή Συσπείρωση Δημοτικού Συμβούλου Μάκη Λιβιτσάνου\nΠραγματοποιήθηκε χθες το βράδυ σε ειδική συνεδρίαση του Δημοτικού Συμβουλίου Λευκάδας, μετά από πρόσκληση της συμβούλου του πλειοψηφήσαντος συνδυασμού που είχε εκλεγεί με τις περισσότερες ψήφους κας Πετούση – Σκιαδά Ζωΐτσας, η εκλογή, με μυστική ψηφοφορία, των μελών του Προεδρείου του Δημοτικού Συμβουλίου και η εκλογή των τακτικών και αναπληρωματικών μελών της Οικονομικής Επιτροπής και της Επιτροπής Ποιότητας Ζωής του Δήμου Λευκάδας για τα επόμενα δύο σχεδόν χρόνια (η θητεία τους λήγει στις 31.08.2014). Χρέη ειδικού Γραμματέα εκτέλεσε η υπάλληλος του Δήμου κα Χαλκιοπούλου Αιμιλία.\nΣτην ψηφοφορία παρέστησαν αρχικά 31 μέλη του δημοτικού συμβουλίου (απουσίαζαν η κα Σάντα Μακρή Αικατερίνη από την παράταξη της πλειοψηφίας και η κα Λάζαρη Πηνελόπη από την παράταξη της μείζονος αντιπολίτευσης) και παρέμειναν στη συνέχεια 30 μετά και την αποχώρηση, λόγω οικογενειακών προβλημάτων, του συμβούλου της πλειοψηφίας κ. Ιωάννη Μεσσήνη.\nΟι παρατάξεις της ελάσσονος αντιπολίτευσης δεν πρότειναν δημοτικό σύμβουλο για τη θέση του γραμματέα, όπως προβλέπεται από τον «Καλλικράτη», και η θέση καλύφθηκε από την παράταξη της μείζονος αντιπολίτευσης. Για την εκλογή των μελών του προεδρείου απαιτούνταν η απόλυτη πλειοψηφία του συνόλου των μελών του Συμβουλίου, 17 δηλαδή ψήφοι. Ως εκ τούτου ο κ. Βασίλης Στραγαλινός εκλέχτηκε στη θέση του γραμματέα στη δεύτερη ψηφοφορία.\nΝέος Πρόεδρος του Δημοτικού Συμβουλίου εξελέγη ο κ. Ελευθέριος Αραβανής με 19 ψήφους υπέρ και 12 λευκά. Στη θέση του Αντιπροέδρου εξελέγη ο κ. Θανάσης Καββαδάς με 22 ψήφους και στη θέση του Γραμματέα ο κ. Βασίλης Σταγαλινός με 17 ψήφους.\nΟ νεοεκλεγείς πρόεδρος του Δημοτικού Συμβουλίου κ. Ελευθέριος Αραβανής αφού ευχαρίστησε όσους τον ψήφισαν και όσους δεν τον ψήφισαν είπε μεταξύ άλλων: «… Ξεκινάμε με δύο βασικά εφόδια, τον κανονισμό λειτουργίας του Δημοτικού Συμβουλίου, που έχει ψηφιστεί σχεδόν ομόφωνα από όλες τις παρατάξεις και δηλώνω ότι είμαι αποφασισμένος να τον τηρήσω κατά γράμμα προς όλες τις κατευθύνσεις και το δεύτερο σημαντικό εργαλείο είναι, παρά τις δυσκολίες, η δίχρονη εμπειρία. Η προεδρία της Λίνας (Μακρυγιώργου) ήταν πετυχημένη, έκανε εκχέρσωση του πεδίου και εμείς καλούμαστε τώρα να καλλιεργήσουμε…».\nΘΕΣΗ ΟΝΟΜΑΤΕΠΩΝΥΜΟ ΨΗΦΟΙ ΛΕΥΚΑ\nΠρόεδρος Ελευθέριος Αραβανής 19 12\nΑντιπρόεδος Θανάσης Καββαδάς 22 9\nΓραμματέας Βασίλης Στραγαλινός 14 16\nΓραμματέας Βασίλης Στραγαλινός 17 13\nΤα αποτελέσματα της εκλογής των τακτικών (5 + 3 από τις παρατάξεις της πλειοψηφίας και μειοψηφίας αντίστοιχα) και αναπληρωματικών (3 + 2) μελών της Οικονομικής Επιτροπής και της Επιτροπής Ποιότητας Ζωής έχουν ως εξής:\nΤΑΚΤΙΚΑ ΜΕΛΗ ΟΙΚΟΝΟΜΙΚΗΣ ΕΠΙΤΡΟΠΗΣ ΔΗΜΟΥ ΛΕΥΚΑΔΑΣ\nΟΝΟΜΑΤΕΠΩΝΥΜΟ ΨΗΦΟΙ ΛΕΥΚΑ ΠΑΡΑΤΑΞΗ\nΓαβρίλης Δημήτριος 28 2 Μείζ. Αντιπολίτευσης\nΚαρτάνος Γιάννης 27 3 Πλειοψηφίας\nΠεντεσπίτης Νικόλαος 25 5 Πλειοψηφίας\nΜαργέλης Γιώργος 25 5 Μείζ. Αντιπολίτευσης\nΣάντα Μακρή Αικατερίνη 25 5 Πλειοψηφίας\nΑραβανής Ανδρέας 23 7 Πλειοψηφίας\nΜπραντζουκάκης Νικόλαος 23 7 Ελάσ. Αντιπολίτευσης\n(«Όλοι για τη Λευκάδα»)\nΖουριδάκης Ευτύχιος 22 8 Πλειοψηφίας\nΑΝΑΠΛΗΡΩΜΑΤΙΚΑ ΜΕΛΗ ΟΙΚΟΝΟΜΙΚΗΣ ΕΠΙΤΡΟΠΗΣ ΔΗΜΟΥ ΛΕΥΚΑΔΑΣ\nΣώλος Φώτιος 27 3 Πλειοψηφίας\nΜελάς Βασίλειος 27 3 Μείζ. Αντιπολίτευσης\nΓεωργάκης Βασίλειος 26 4 Πλειοψηφίας\nΛιβιτσάνος Γεράσιμος 26 4 Ελάσ. Αντιπολίτευσης\nΠετούση – Σκιαδά Ζωΐτσα 22 8 Πλειοψηφίας\nΤΑΚΤΙΚΑ ΜΕΛΗ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΔΗΜΟΥ ΛΕΥΚΑΔΑΣ\nΚαρβούνης Σπυρίδων 28 2 Πλειοψηφίας\nΜεσσήνη Κερασούλα 26 4 Πλειοψηφίας\nΑραβανής Σπυρίδων 25 5 Πλειοψηφίας\nΜεσσήνης Ιωάννης 24 6 Πλειοψηφίας\nΣτραγαλινός Βασίλειος 20 10 Μείζ. Αντιπολίτευσης\nΝικητάκης Μάρκος 20 10 Ελάσ. Αντιπολίτευσης\nΑραβανής Γεράσιμος 19 11 Ελάσ. Αντιπολίτευσης\nΑΝΑΠΛΗΡΩΜΑΤΙΚΑ ΜΕΛΗ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΔΗΜΟΥ ΛΕΥΚΑΔΑΣ\nΣούνδιας Πραξιτέλης 26 4 Πλειοψηφίας\nΜακρυγιώργου Λίνα 25 5 Πλειοψηφίας\nΜελάς Βασίλειος 23 7 Μείζ. Αντιπολίτευσης\nΦίλιππας Γιώργος 20 10 Ελάσ. Αντιπολίτευσης\nΡόκκος Στυλιανός 18 12 Πλειοψηφίας\nΝα αναφέρουμε τέλος ότι προς το τέλος της συνεδρίασης ο Δημοτικός Σύμβουλος της Λαϊκής Συσπείρωσης Μάκης Λιβιτσάνος ανέγνωσε επιστολή, που κατατέθηκε στα πρακτικά, με την οποία γνωστοποιούσε στο σώμα την παραίτησή του από τη θέση του Δημοτικού Συμβούλου.\nΗ Δήλωση παραίτησης του Μάκη Λιβιτσάνου:\nΑγαπητοί φίλοι Δημοτικοί Σύμβουλοι,\nΥποβάλλοντας με τη δήλωσή μου αυτή την παραίτηση από το Δημοτικό Συμβούλιο, δεν σας κρύβω τη συγκίνηση που με διακατέχει γι’ αυτή μου την πράξη.Δεν ήταν, άλλωστε, μια χωρίς περίσκεψη και βαθύ προβληματισμό απόφαση. Για τον καθένα απ’ όλους εμάς η τιμή που μας έκαναν οι πολίτες της Λευκάδας να μας εκλέξουν στο Δημοτικό Συμβούλιο βαραίνει στην κρίση, στη συνείδηση και στην κάθε μας κίνηση. Αλλά και τα προβλήματα, που κληθήκαμε να αντιμετωπίσουμε, όντας μέλη αυτού του Συμβουλίου, και μάλιστα σήμερα, δεν αφήνουν περιθώρια για προσωπικές επιλογές ή ατομικούς υπολογισμούς.\nΗ εκπροσώπηση, πάνω απ’ όλα, του λαού σε ό,τι τον αφορά στην καθημερινότητα και τα γενικότερα συμφέροντά του, ήταν πάντα, εκτός από τιμή και υποχρέωση, βάρος ευθύνης και καθήκον δημοκρατίας. Είναι για όλα αυτά, που η αποχώρησή μου από το Δημοτικό Συμβούλιο με επιφορτίζει και με επιπρόσθετο χρέος να κάνω γνωστούς τους λόγους αυτής της απόφασης, που τη θεωρώ και επιλογή προσωπικής υπευθυνότητας. Στο Δημοτικό Συμβούλιο του Δήμου Λευκάδας έχω εκλεγεί με την πρόταση και την επιλογή της παράταξης της Λαϊκής Συσπείρωσης και του πολιτικού φορέα που τη στηρίζει του ΚΚΕ. Και είναι γνωστό ότι η οργανωτική αρχή του τελευταίου είναι η συλλογικότητα όχι μόνο κατά την επιλογή αλλά και για τη δράση, ακόμα και για την ίδια την παρουσία των προσώπων που την εκφράζουν στους φορείς και τα όργανα της δημόσιας παρουσίας τους.\nΜπορεί, βέβαια, καθένας να έχει τη μια ή την άλλη άποψη για μια τέτοια αρχή. Οφείλει, όμως, να τη σεβαστεί από τη στιγμή που την αποδέχθηκε κατά την επιλογή του, κατά την εκλογή του και κυρίως κατά τη δράση του. Αυτό επιτάσσει και η στοιχειώδης ακόμα δημοκρατική άποψη, υποχρέωση και ευαισθησία. Αυτής της ίδιας παράταξης είναι επίσης οργανωτική αλλά και πολιτική επιλογή και θέση η εναλλαγή των μελών που την εκπροσωπούν κάθε φορά στους φορείς της δημόσιας συλλογικής δράσης.\nΥπήρξα πάντοτε και εξακολουθώ να παραμένω υποστηρικτής από θέση αξιών μιας τέτοιας αρχής, παρά τις επιφυλάξεις μου για την ορθότητα και τη σκοπιμότητα στην εφαρμογή τους και παραμένω πιστός στις αρχές του φορέα, στα ιδανικά και τους σκοπούς για τους οποίους αγωνίζεται. Όπως παραμένω πιστός και στη δημοκρατική αρχή της προτεραιότητας του συλλογικού απέναντι στο ατομικό, έστω και με τις σοβαρές μου αντιρρήσεις στην ειλικρίνεια και στην πρακτική δυνατότητα της διάκρισής τους κατά εποχές, πρόσωπα και φορείς στο δημόσιο βίο.\nΠαρακαλώ, μετά από αυτά, αγαπητοί φίλοι, συμπολίτες και συναγωνιστές στη μάχη για την προκοπή της Λευκάδας και του λαού της, να δεχθείτε, μαζί με την παραίτησή μου, και ότι:\nΧΑΙΡΟΜΑΙ για το ότι σεβάστηκα και υπερασπίστηκα με τις μικρές μου δυνάμεις για 35 ολόκληρα χρόνια δημοκρατικές αρχές στη συγκρότηση και τη δράση των φορέων της δημόσιας ζωής που είχα την τιμή να εκλεγώ.\nΛΥΠΑΜΑΙ για τον τρόπο και τις μεθόδους ερμηνείας και εφαρμογής τέτοιων αρχών σαν αυτές που κατατείνουν, έστω και αντικειμενικά και χωρίς πρόθεση, στην ακύρωσή τους. Και\nΥΠΟΣΧΟΜΑΙ να βρίσκομαι πάντα στην πρώτη γραμμή της μάχης για τη δικαίωσή τους στη ζωή, όπως και στην ίδια θέση στους αγώνες που έρχονται για την επιβίωση, το ανθρώπινο μέλλον και τη δημοκρατική ανάταση του λαού της Λευκάδας, όπου και αν ΑΥΤΟΣ ΠΛΕΟΝ με καλέσει, με επιλέξει και με εμπιστευτεί.\nΝέος Πρόεδρος του Δημοτικού Συμβουλίου ο Θωμάς Φερεντίνος Πρόσκληση Δημοτικού Συμβουλίου 2η / 12-1-13


Απορημένα παραμύθια...: Ιουνίου 2017\nΈσπασε το βραχιόλι μου σήμερα. Έσπασε κι οι χάντρες σκόρπισαν παντού: στο κρεβάτι, πάνω μου, στο πάτωμα...\nΤις μάζεψα, τις έβαλα σε μια άκρη και σκέφτηκα "θα είναι εκεί, για να το ξαναφτιάξω αργότερα".\nΚαι μετά σκέφτηκα "μήπως τελικά να χρησιμοποιούσα τις χάντρες για να φτιάξω κάτι άλλο, όπως ένα αλλιώτικο βραχιόλι ή σκουλαρίκια, ξέρω γω;"...\nΚαι μετά θυμήθηκα ότι έχω γράψει κάποιες φορές για τις αλλαγές και μπήκα να γράψω αυτή την ανάρτηση.\nΚαι θα μου πεις "σιγά την αλλαγή, ένα βραχιόλι είναι...". Κι έχεις τα δίκια σου. Μικρή η αλλαγή. Ευκολοχώνευτη. Δεν έγινε και τίποτα...\nΟ συνειρμός μου δε με άφησε σε ησυχία παρόλα αυτά και σκέφτηκα την αλλαγή δουλειάς ή σπιτιού ή πόλης ή χώρας... Θα 'ταν μια μικρή αλλαγή και πάλι; Και τι κάνεις σε μια μεγάλη αλλαγή;\nΝομίζω ότι αρχικά πρέπει να μαζέψεις τα κομμάτια σου, που μπορεί να απλώθηκαν εδώ κι εκεί -σαν τις χάντρες από σπασμένο βραχιόλι- ή μπορεί να τα άπλωσες εσύ, δανεικά, γιατί δεν τα χρειαζόσουν όλα.\nΜετά, νομίζω ότι πρέπει να κάνεις επαναφορά, restart σε απλά ελληνικά, να επανεφεύρεις τον εαυτό σου, να ποντάρεις στην αξιοπρέπεια και τη δύναμή σου και να αναπρογραμματίσεις. Κι αυτό είναι και το δύσκολο του θέματος...\nΣτην τελική, βέβαια, όλα δύσκολα είναι, δύσκολα μέχρι αποδείξεως του εναντίου.\nΚαι κάπως έτσι θυμήθηκα κάτι που 'χα διαβάσει εδώ και καιρό και δυστυχώς δε θυμάμαι πού, αλλά θα το βάλω σε εισαγωγικά όπως και να 'χει.. "Μερικές φορές το μόνο που χρειάζεσαι είναι είκοσι δευτερόλεπτα παράλογου θάρρους, κυριολεκτικά, μόνο είκοσι δευτερόλεπτα ντροπιαστικής γενναιότητας". Παράλογο θάρρος ή ντροπιαστική γενναιότητα, για να έρθει το αναπάντεχο και το διαφορετικό.\nΔεν ξέρω αν μάζεψα όλες τις χάντρες, χωρίς καμιά παράλειψη. Πολύ πιθανό να ρουφήξει κάποιες η ηλεκτρική μου την επόμενη φορά που θα σκουπίσω. Ξέρω όμως ότι μόνο κάποιες χάντρες έμειναν από το σπασμένο μου βραχιόλι και μπορεί να βγει κάτι ωραίο και ταιριαστό. Διαφορετικό μεν, ταιριαστό δε! Μπορεί και όχι...\nΑναρτήθηκε από *Talking Muffin* στις 21:03\nΜΙΑ ΔΟΣΗ ΠΑΡΑΛΟΓΟ ΘΑΡΡΟΣ ΚΙ ΟΣΟ ΠΑΡΕΙ ΝΤΡΟΠΙΑΣΤΙΚΗ...


Η μεταμόρφωση έμεινε στο χαρτί | Προσκήνιο | Η ΚΑΘΗΜΕΡΙΝΗ\nΗ μεταμόρφωση έμεινε στο χαρτί\nΛένε ότι οι διάλογοι του Ντέιβιντ Μάμετ θα μπορούσαν να κάνουν ένα όπλο να εκπυρσοκροτήσει και πως οι macho χαρακτήρες του γεννούν πάθη στις γυναίκες, αν δεν τις κάνουν να θυμώσουν με την υπερβολική αρρενωπότητά τους. Προφανώς, πρόκειται για έναν από τους ικανότερους τεχνίτες της γραφής, για έναν συγγραφέα-μάστορα είτε εργάζεται για το θέατρο είτε γράφει σενάρια και δοκίμια.\nΑυτό τον χειμώνα ανέβηκε για μία ακόμη φορά –στο West End συνέβη– το θεατρικό του έργο «Glengarry Glen Ross» («Οικόπεδα με θέα»): ήρωες αγέραστοι, όλοι τους Αμερικανοί άντρες που συνθλίβονται κάτω από το βάρος του σύγχρονου κόσμου. Το τέλος του 20ού αιώνα, ο κόσμος όπως τον γνωρίσαμε στις τελευταίες δεκαετίες πριν από το Millenium, ήταν πραγματικά η εποχή του Μάμετ: απληστία, κρίση ταυτότητας, αλλαγή των παραδοσιακών ρόλων, νέα σεξουαλική ηθική. Ο ίδιος έκλεισε τελευταία τα 70 του χρόνια, παραμένει στυλάτος και γοητευτικός με τον τρόπο του, αλλά ήδη κάποιοι έχουν αρχίσει να σκέφτονται ότι τα αντανακλαστικά του πέφτουν. Οτι δηλαδή η ματιά του έχει χάσει την οξύτητά της, την ικανότητα να σκαλίζει και να ανακαλύπτει θησαυρούς στον πάτο της κοινωνίας.\nΘα ήμουν η τελευταία που θα τον απομυθοποιούσε. Το σινεμά του, είτε γράφει σενάρια είτε σκηνοθετεί, παραμένει από τις μεγάλες μου αδυναμίες: οι κοφτοί σαν ξυράφι διάλογοι, τα κόλπα της πλοκής, οι αιφνίδιες ανατροπές, οι περίεργοι χαρακτήρες, διαρκώς στα όρια του σοβαρού και του γελοίου. Ομως το μυθιστόρημα δεν είναι κινηματογράφος, θα ήθελα να του πω διαβάζοντας το τελευταίο του βιβλίο «Σικάγο» (εκδόσεις Μεταίχμιο). Διαδραματίζεται στο Σικάγο της ποτοαπαγόρευσης, στην άγρια για τις ΗΠΑ δεκαετία του 1920. Αυτή είναι η γενέθλια πόλη του Μάμετ και προφανώς τη γνωρίζει τόσο καλά όσο ο δημοσιογράφος-ήρωάς του, ένας κυνικός ρομαντικός των εφημερίδων, ένας ακόμη άνδρας σε κρίση. Διαβάζοντάς τον βλέπω μπροστά μου ασπρόμαυρα πλάνα κλασικών film noir: τη σκηνή που φλερτάρει το κορίτσι, την άλλη που μεθάει στο μπαρ, την κρίσιμη σκηνή που αρχίζει η εκδίκηση. Τι λείπει από το βιβλίο; Ακριβώς αυτό, η μαγεία της μεταμόρφωσης των λέξεων σε εικόνες.


Πώς να διορθώσετε το Samsung Galaxy S4 που έχει κολλήσει στο βρόχο εκκίνησης μετά την ενημέρωση του γλειφιτζούρι\nΛάβαμε πολλά email από τους κατόχους του Samsung Galaxy S4 που διαμαρτύρονταν για τη συσκευή τους που συνεχίζει την επανεκκίνηση μετά την ενημέρωση του Android 5 Lollipop. Υπάρχουν στην πραγματικότητα δύο παραλλαγές αυτού του προβλήματος. Μερικοί είπαν ότι το τηλέφωνό τους λειτουργεί καλά, αλλά υπάρχουν τυχαίες επανεκκινήσεις, ενώ άλλοι ανέφεραν ότι αμέσως μετά την ενημέρωση, η συσκευή δεν μπορούσε να συνεχίσει την εκκίνηση, καθώς στα μισά της διαδικασίας, θα επανεκκινήσει.\nΕάν αντιμετωπίζετε αυτό το πρόβλημα με το τηλέφωνό σας, διαβάστε το παρακάτω καθώς θα σας καθοδηγήσω στην αντιμετώπιση προβλημάτων της συσκευής και θα τη λειτουργήσει ξανά. Προφανώς, είναι ένα ζήτημα που σχετίζεται με το υλικολογισμικό και πιο συχνά, τα κατεστραμμένα δεδομένα ή / και οι κρυφές μνήμες προκαλούν τη διένεξη στο σύστημα εμποδίζοντας την κανονική εκκίνηση του τηλεφώνου.\nΩστόσο, εάν έχετε διαφορετικά προβλήματα, επισκεφθείτε τη σελίδα αντιμετώπισης προβλημάτων Samsung Galaxy S4, καθώς έχουμε ήδη αντιμετωπίσει εκατοντάδες προβλήματα στο παρελθόν. Πιθανότατα, το πρόβλημά σας έχει ήδη αντιμετωπιστεί. Δοκιμάστε τις λύσεις που παρέχουμε και αν δεν λειτουργούσαν για εσάς, στείλτε μας email στο [email protected] και θα σας βοηθήσουμε να βρείτε τις λύσεις.\nΤο Galaxy S4 επανεκκινείται τυχαία μετά την ενημέρωση του γλειφιτζούρι\nΤο Galaxy S4 δεν μπορεί να βγει από το βρόχο εκκίνησης μετά την ενημέρωση του γλειφιτζούρι\nΠρόβλημα : Γεια σας παιδιά. Πώς είσαι; Έχω πρόβλημα με το Galaxy S4 μου. Πρόσφατα το ενημέρωσα στο γλειφιτζούρι και όλα πήγαν ομαλά όπως και οι προηγούμενες ενημερώσεις. Ωστόσο, το τηλέφωνό μου κάνει επανεκκίνηση τυχαία πολλές φορές την ημέρα. Δεν το έκανε πριν από την ενημέρωση, οπότε νομίζω ότι η ενημέρωση το έκανε ή έχει σχέση με αυτό. Κάλεσα τον πάροχό μου, αλλά ήθελαν να έρθω στο κατάστημά τους για να ελέγξω το τηλέφωνο. Θεωρώ αυτήν την επιλογή, αλλά αν γνωρίζετε έναν τρόπο να το διορθώσετε, αυτό σίγουρα θα με σώσει από όλες τις ταλαιπωρίες. Ευχαριστώ! - Κέβιν\nΠρόβλημα 2 :Έτσι, πρόσφατα ενημέρωσα το Samsung Galaxy S4 στο γλειφιτζούρι, αλλά στη συνέχεια άρχισε να παίρνει κάποιους λόξυγκας. Πρώτα υπήρχαν αυτές οι τυχαίες παγώσεις ή καθυστερήσεις που συμβαίνουν ανά πάσα στιγμή. Όταν συμβαίνει, το τηλέφωνο γίνεται εντελώς άχρηστο και υπάρχουν στιγμές που δεν μπορεί να βγει από αυτό. Απλώς βγάζω την μπαταρία και εκκινώ το τηλέφωνο. Το δεύτερο και το πιο ενοχλητικό από όλα είναι η τυχαία επανεκκίνηση. Συμβαίνει πολλές φορές την ημέρα. Το τηλέφωνο απενεργοποιείται και επανέρχεται μόνο του. Ωστόσο, μετά την επανεκκίνηση, το τηλέφωνο λειτουργεί καλά. Αλλά το πράγμα είναι, μου συνέβη ήδη δύο φορές ότι το τηλέφωνο επανεκκινήθηκε ενώ ήμουν σε κλήση. Φυσικά, η κλήση αποσυνδέθηκε και θα φαινόταν σαν να την αποσύνδεσα. Είμαι επιχειρηματίας και δεν θέλω οι πελάτες μου να σκέφτονται έτσι. Πώς μπορώ να διορθώσω αυτά τα προβλήματα; Συγγνώμη, πρέπει να σας ενοχλήσω με αυτά τα ζητήματα,απλά δεν έχω ιδέα πώς να τα διορθώσω. Ευχαριστώ. -Μικρόφωνο\nΑντιμετώπιση προβλημάτων : Όταν παρουσιαστεί ένα πρόβλημα μετά από μια ενημέρωση, ειδικά μια σημαντική ενημέρωση, πιθανότατα προκαλείται από κάποια κατεστραμμένα δεδομένα ή / και κρυφές μνήμες. Σημαντικές ενημερώσεις όπως από το Kitkat στο Lollipop έχουν πολλές αλλαγές στις εξαρτήσεις ορισμένων εφαρμογών. Αυτό από μόνο του μπορεί να προκαλέσει σωρό προβλήματα όταν το νέο υλικολογισμικό αρχίσει να λειτουργεί στη συσκευή σας. Υπάρχει επίσης αυτό το άλλο πράγμα. Το σύστημα Android δημιουργεί αρχεία για εφαρμογές (τόσο ληφθείσες όσο και προεγκατεστημένες). Αυτά τα αρχεία χρησιμοποιούνται για να τα κάνουν πιο ομαλά και μερικά από αυτά περιέχουν τις προτιμήσεις των χρηστών. Όταν εγκαθίσταται το νέο υλικολογισμικό, αυτά τα αρχεία καθίστανται παρωχημένα, αλλά εάν δεν διαγραφούν, ενδέχεται να τα χρησιμοποιούν ακόμη. Εκεί αρχίζει να συμβαίνει το πρόβλημα. Λόγω διενέξεων, το σύστημα ενδέχεται να καθυστερήσει, να παγώσει ή να προκαλέσει επανεκκίνηση.\nΤο πρώτο πράγμα που πρέπει να κάνετε για την αντιμετώπιση αυτού του προβλήματος είναι να εκκινήσετε το τηλέφωνό σας σε ασφαλή λειτουργία και να δείτε εάν εξακολουθούν να συμβαίνουν αυτά τα πάγωμα, καθυστερήσεις και επανεκκινήσεις.\nΥποθέτοντας ότι τα προβλήματα έχουν επιλυθεί σε ασφαλή λειτουργία, τότε μπορούμε τώρα να εξετάσουμε ότι ορισμένες από τις εφαρμογές που έχετε κατεβάσει προκαλούσαν. Είναι λογικό λαμβάνοντας υπόψη ότι οι αναβαθμίσεις υλικολογισμικού που κυκλοφόρησε η Samsung (ή η εταιρεία κινητής τηλεφωνίας σας) έρχονται με ενημερώσεις για προεγκατεστημένες εφαρμογές. Με αυτό, προσπαθήστε να δείτε εάν υπάρχουν διαθέσιμες ενημερώσεις για τις εφαρμογές σας στο Play Store. Αφού τα ενημερώσετε και το πρόβλημα παραμένει, ήρθε η ώρα να πραγματοποιήσετε επαναφορά εργοστασιακών ρυθμίσεων. Κάντε το ίδιο πράγμα εάν τα προβλήματα παραμένουν σε ασφαλή λειτουργία. Μην ξεχάσετε να δημιουργήσετε αντίγραφα ασφαλείας όλων των δεδομένων σας, καθώς όλα θα διαγραφούν και, στη συνέχεια, ακολουθήστε τα εξής βήματα:\nΑγγίξτε Ρυθμίσεις και, στη συνέχεια, καρτέλα Λογαριασμοί.\nΣτην ενότητα Επιλογές δημιουργίας αντιγράφων ασφαλείας, αγγίξτε Δημιουργία αντιγράφων ασφαλείας και επαναφορά.\nΠρόβλημα : Γεια. Ενημέρωσα το Galaxy S4 μου χθες και από τότε, δεν θα ξεκινήσει. Απλώς ενεργοποιεί το λογότυπο και στη συνέχεια κάνει επανεκκίνηση. Ήταν έτσι για περισσότερο από μια μέρα τώρα και τηλεφώνησα στον πάροχό μου και είπαν να στείλουν το τηλέφωνο έτσι ώστε η τεχνολογία τους να το δει. Θα μπορούσα να το σκεφτώ ακόμα κι αν αυτό θα με άφηνε χωρίς τηλέφωνο για μία ή δύο εβδομάδες, αλλά αν ξέρετε πώς να το διορθώσετε, θα με σώζατε από πολλά προβλήματα. Πραγματικά δεν ξέρω πώς να το διορθώσω και είμαι σίγουρος ότι συνέβη μετά την ενημέρωση του τηλεφώνου μου. Δεν ξέρω τι λεπτομέρειες να σας δώσω, αλλά παρακαλώ βοηθήστε με με αυτό. Ευχαριστώ! - Τσαφ\nΠρόβλημα 2 : Γεια σας παιδιά! Ελπίζω να με βοηθήσετε γιατί χρειάζομαι άσχημα το τηλέφωνό μου. Υπήρξε μια ειδοποίηση σχετικά με μια ενημέρωση που συνέχισε να εμφανίζεται, έτσι το κατέβασα και χρειάστηκε για πάντα να ολοκληρωθεί. Μετά από αυτό, το τηλέφωνό μου επανεκκινήθηκε από μόνο του και από τότε αρνείται να ξεκινήσει όπως κάποτε. Εμφανίζει το λογότυπο κατά την εκκίνηση και μετά παραμένει στη μαύρη οθόνη μέχρι να επανεκκινήσει και το ίδιο συμβαίνει ξανά και ξανά. Αν ήξερα ότι αυτό θα συνέβαινε, δεν θα έπρεπε ποτέ να επιτρέψω την ενημέρωση του τηλεφώνου μου. Έκανε τέλεια πριν από αυτήν την ενημέρωση τόσο ξεκάθαρα, η ενημέρωση της Samsung κατέστρεψε τη συσκευή μου για μένα. Μπορείτε να με βοηθήσετε να διορθώσω αυτό το πράγμα, παρακαλώ; - Κλερ\nΑντιμετώπιση προβλημάτων : Εάν είστε εξοικειωμένοι με τη ριζοβολία και την αναβάθμιση προσαρμοσμένων ROM στο τηλέφωνό σας, θα βρείτε αυτό το πρόβλημα φυσιολογικό επειδή συμβαίνει συνεχώς όταν προσπαθείτε να εγκαταστήσετε ένα νέο υλικολογισμικό. Ακριβώς όπως το πρώτο ζήτημα, εξακολουθεί να σχετίζεται με κατεστραμμένες κρυφές μνήμες ή / και δεδομένα, μόνο αυτή τη φορά το σύστημα Android εμποδίζεται από τη φόρτωση της διεπαφής Android. Και πιο συχνά, λόγω διενέξεων, το τηλέφωνο δεν μπορεί να ξεκινήσει κανονικά, με αποτέλεσμα άπειρο βρόχο εκκίνησης. Το σκούπισμα του διαμερίσματος της προσωρινής μνήμης είναι ένας τρόπος αντιμετώπισης του. Στην πραγματικότητα, είναι πολύ αποτελεσματικό στην επίλυση προβλημάτων βρόχου εκκίνησης. Δείτε πώς το κάνετε…\nΣε περίπτωση που το πρόβλημα παραμένει ακόμη και μετά τη διαγραφή του διαμερίσματος της προσωρινής μνήμης, δοκιμάστε να εκκινήσετε το τηλέφωνό σας σε ασφαλή λειτουργία για να δείτε αν μπορεί. Εάν ναι, δημιουργήστε αντίγραφα ασφαλείας όλων των δεδομένων σας, διαφορετικά, προχωρήστε στην εκτέλεση της κύριας επαναφοράς αμέσως.\nΤρόπος Master Reset Galaxy S4\nΜετά την επαναφορά και το τηλέφωνο εξακολουθεί να μην μπορεί να ξεκινήσει με επιτυχία, τότε η ενημέρωση πρέπει να έχει πάει στραβά. Το νέο υλικολογισμικό πρέπει να ανανεωθεί. Ίσως θελήσετε να επικοινωνήσετε με την εταιρεία κινητής τηλεφωνίας ή τον πάροχο υπηρεσιών σας για αυτό το θέμα.


Τέλη του 2012 έρχεται στην Ελλάδα το νέο Opel Mokka\nΤελευταία ενημέρωση: 2012-06-09, 18:23:20\nΤο νέο μικρό SUV της Opel είναι έτοιμο να ξεκινήσει την εμπορική του πορεία στην ευρωπαϊκή αγορά, με το ντεμπούτο του στην Ελλάδα να αναμένεται στα τέλη του 2012. Το Mokka θα είναι διαθέσιμο με τρεις κινητήρες και ισάριθμες εξοπλιστικές εκδόσεις.\nΟι ενδιαφερόμενοι λοιπόν, θα έχουν να επιλέξουν μεταξύ δύο κινητήρων βενζίνης ( 1,6 λτ. με 115 ίππους και 1,4 Turbo με 140 ίππους και 200 Nm ροπής) και τον diesel 1.7 CDTI απόδοσης 130 ίππων. Όλοι διαθέτουν σύστημα start/stop, με τον πετρελαιοκινητήρα να διατίθεται με εξατάχυτο μηχανικό ή αυτόματο κιβώτιο. Ο 1.4 Turbo αρχικά θα διατίθεται με το ίδιο μηχανικό κιβώτιο, ενώ αργότερα θα προστεθεί και η επιλογή του αυτόματου κιβωτίου.\nΣε ό΄τι αφορά τις εκδόσεις, θα υπάρχουν οι Essentia, Enjoy και Cosmo, με την βασική να περιλαμβάνει εκτός των άλλων τα συστήματα ESC, Traction Control, Hill Start Assist και Hill Descent Control . Η έκδοση «Enjoy» διαθέτει επιπλέον ζάντες 18 ιντσών, A/C και Radio CD με συνδεσιμότητα Bluetooth και η πιο πλούσια «Cosmo» περιέχει πρόσθετα premium στοιχεία, όπως park assist, διζωνικό σύστημα κλιματισμού και καθίσματα με συνδυασμό δέρματος/υφάσματος.\nΣτην αγορά της Αγγλίας, έχουν ήδη ξεκινήσει οι παραγγελίες, με τις τιμές να ξεκινούν από 21.000 ευρώ


Botox - Μάθετε τα πάντα για το Μπότοξ - Πλαστικός Χειρουργός | Tsakonis\nΡυτιδεκτομή – Facelift – Mini Facelift\nΕνέσιμη λιποδιάλυση Aqualyx\nBotox (Μπότοξ) – Τι είναι;\nΤο ΒΟΤΟΧ είναι μία από τις δημοφιλέστερες μη-χειρουργικές αισθητικές επεμβάσεις παγκοσμίως. Αποτελεί την νούμερο ένα θεραπεία για την καταπολέμηση των ρυτίδων, αφού είναι ιδιαίτερα εύκολη διαδικασία και πολύ αποτελεσματική. Είναι μια θεραπεία αντί-γήρανσης η οποία μας προσφέρει ένα νεανικό και λείο δέρμα. Όπως μας λέει ο πλαστικός χειρουργός Δρ. Τσακώνης, ο τρόπος λειτουργίας του botox είναι να μειώνει την σύσπαση των μυών που προκαλούν τις ρυτίδες. Παράλληλα, μπορεί να λειτουργήσει και ως πρόληψη δημιουργίας ρυτίδων. Αφού όσο ο μυς δεν συσπάτε οι ρυτίδες δεν επιδεινώνονται για το διάστημα που διαρκεί η δράση του μπότοξ.\nTo Botox είναι ένα είδος πρωτεΐνης το οποίο δρα τοπικά χωρίς να απορροφάται από τον οργανισμό. Είναι μια απόλυτα ασφαλής μέθοδος με μικρής διάρκειας και σπάνιες παρενέργειες, οι οποίες είναι αναστρέψιμες. Βασική προϋπόθεση φυσικά είναι να γίνεται η διαδικασία από έναν εξειδικευμένο και έμπειρο πλαστικό χειρουργό. Η μέθοδος αυτή απευθύνεται σε γυναίκες και άντρες που οι ρυτίδες έκφρασης έχουν αρχίσει να εμφανίζονται.\nΒασικές περιοχές του προσώπου στις οποίες γίνεται η εφαρμογή Botox:\nΤα αποτελέσματα του Μπότοξ δεν είναι μόνιμα και έχουν διάρκεια περίπου έξι μήνες. Τα αποτελέσματα δεν είναι άμεσα ορατά αφού συνήθως χρειάζεται από μερικές ώρες μέχρι και λίγες ημέρες για να φανούν. Τα μέγιστα αποτελέσματα επιτυγχάνονται μετά από περίπου 10 ημέρες και μετά από μερικές εφαρμογές έχουν ακόμα μεγαλύτερη διάρκεια. Οι βασικές περιοχές λοιπόν που χρησιμοποιούμε την θεραπεία Botox είναι:\nΟριζόντιες ρυτίδες του μετώπου\nΓραμμές συνοφρυώματος πάνω από τα φρύδια\nΚάθετες ρυτίδες στο μεσόφρυο\nΓραμμές στο άνω χείλος ή αλλιώς γραμμές των καπνιστών\nΡυτίδες γύρω από τα μάτια, στο λεγόμενο πόδι της χήνας\nΡινοπαρειακές ρυτίδες η οποίες εκτείνονται από τις γωνίες του στόματος ως τα πτερύγια της μύτης\nΧρήσεις του Μπότοξ που ίσως να μην γνωρίζετε\nΣίγουρα όλοι γνωρίζουμε τις εφαρμογές του Botox στο πρόσωπο κατά των ρυτίδων έκφρασης και την συμβολή του στην αντιγήρανση. Ποιες είναι όμως οι περιπτώσεις στις οποίες το χρησιμοποιούμε και πιθανότατα δεν γνωρίζατε έως σήμερα;\nΜπότοξ για την καταπολέμηση χρόνιων ημικρανιών\nΤο 1992, ο William Binder ένας πλαστικός χειρουργός που δραστηριοποιούνταν στο Beverly Hills παρατήρησε πως πελάτες στους οποίους είχε γίνει θεραπεία Botox είχαν σημαντική μείωση στους πονοκεφάλους. Μετά από αυτό το γεγονός, η φαρμακευτική εταιρία Allegran χορήγησε το Μπότοξ σε άτομα με χρόνιες ημικρανίες, επιτυγχάνοντας καταπληκτικά αποτελέσματα. Έτσι το 2010, η χρήση του Botox πήρε επίσημη έγκριση από τον Οργανισμό Φαρμάκων των Ηνωμένων Πολιτειών (FDA) για την καταπολέμηση της χρόνιας ημικρανίας.\nΑντιμετώπιση μασχαλιαίας υπεριδρωσίας\nΣτο παρελθόν, αρκετοί πλαστικοί χειρουργοί παρατήρησαν ότι άτομα τα οποία υποβλήθηκαν σε θεραπεία Μπότοξ προσώπου, ίδρωναν λιγότερο. Έτσι αρκετές εταιρίες ξεκίνησαν τις έρευνες για τη χρήση Botox σε άτομα με μασχαλιαία υπεριδρωσία. Το 2004 η θεραπεία Μπότοξ για την αντιμετώπιση του συγκεκριμένου προβλήματος πήρε έγκριση από τον FDA και χρησιμοποιείτε έως σήμερα με μεγάλη επιτυχία.\nBotox στην περιοχή του λαιμού\nΈνα ακόμα σημείο που μπορούμε να κάνουμε Μπότοξ είναι ο λαιμός. Αυτό το είδος Botox γίνεται στον λαιμό και όλη την κάτω γνάθο και είναι ιδιαίτερα αποτελεσματικό στις κάθετες ρυτίδες. Η περιοχή φαίνεται πιο σφριγηλή και το περίγραμμα οριοθετείται πολύ καλύτερα.\nΠως γίνεται η θεραπεία Botox;\nΜε τη χρήση μίας πολύ λεπτής βελόνας, ο πλαστικός εγχέει μικρές ποσότητες του σκευάσματος. Η έγχυση γίνεται σε διάφορα σημεία όπως το μέτωπο, το μεσόφρυο, γύρω από τα μάτια κτλ. Κατά την εφαρμογή δεν υπάρχει πόνος λόγο του μικρού μεγέθους της βελόνας και της ελάχιστης ποσότητας υλικού που τοποθετείται. Κάποια μικρά κόκκινα σημαδάκια που προκαλούνται από την σύριγγα, υποχωρούν μετά από 20-30 λεπτά. Έτσι, κανείς δεν θα καταλάβει ότι κάνατε κάποια θεραπεία. Τα σημεία που πρέπει να δώσουμε ιδιαίτερη προσοχή είναι τα εξής:\nΗ ποιότητα του υλικού που θα χρησιμοποιήσει ο πλαστικός χειρουργός μας\nΧρήση μόνο πιστοποιημένων σκευασμάτων\nΠρέπει να γίνει φυσιολογική αραίωση του σκευάσματος, ώστε να έχει την επιθυμητή διάρκεια\nΙδιαίτερη προσοχή στα σημεία που θα γίνει η εφαρμογή, ώστε να διατηρηθεί η φυσική εκφραστικότητα του προσώπου\nBotox – Σε τι οφείλονται κάποια άσχημα αποτελέσματα;\nΊσως να έχετε παρατηρήσει από φίλες ή γνωστές κάποια πραγματικά άσχημα αποτελέσματα μετά από μια θεραπεία Μπότοξ. Έχετε όμως αναρωτηθεί ποτέ σε τι μπορεί να οφείλονται αυτά τα πραγματικά άσχημα και αντιαισθητικά αποτελέσματα; Ο βασικότερος λόγος είναι όταν η εφαρμογή του σκευάσματος γίνεται σε ένα και μόνο σημείο του προσώπου.\nΓια παράδειγμα αν κάποιος θέλει να βελτιώσει τις ρυτίδες του μεσόφρυου και κάνει την θεραπεία μόνο σε αυτό το σημείο. Αυτό συμβαίνει διότι αν μειωθεί η κίνηση στο μεσόφρυο, τότε οι ανταγωνιστές μύες του προσώπου θα υπερτραφούν αφού η κίνηση θα εκτονωθεί σε αυτούς. Έτσι λοιπόν, βλέπουμε κάποιες φορές ότι μπορεί να φτιάξει ένα σημείο του προσώπου και να χαλάσει κάποιο άλλο. Ένας εξειδικευμένος και έμπειρος πλαστικός, φυσικά γνωρίζει τα ακριβή σημεία που πρέπει να γίνει η έγχυση του υλικού. Με αυτόν τον τρόπο θα επιτύχει ένα αρμονικό και φυσικό αποτέλεσμα.\nBotox – Συχνές ερωτήσεις\nΟι ενέσεις Μπότοξ βρίσκονται στο Top-5 των μη χειρουργικών αισθητικών επεμβάσεων παγκοσμίως και αποτελεί το 33% του συνολικού τους αριθμού. Εδώ θα απαντήσουμε στις πιο συχνές ερωτήσεις σας.\nΠοια είναι η κατάλληλη ηλικία για Botox;\nΟι ρυτίδες του προσώπου δημιουργούνται με διαφορετικό ρυθμό σε κάθε άτομο. Σε αυτό παίζει σημαντικό ρόλο ο τύπος του δέρματος, η διατροφή, το κάπνισμα, το αλκοόλ, η έκθεση μας στον ήλιο και αρκετοί ακόμα παράγοντες. Έτσι λοιπόν, η κάθε περίπτωση είναι ξεχωριστή και για να αποφασίσετε αν είναι η κατάλληλη στιγμή για μία θεραπεία Μπότοξ πρέπει να σας δει ένας ειδικός. Σε γενικά πλαίσια, η θεραπεία γίνεται σε άτομα άνω των 30 ετών, εκτός και αν υπάρχει κάποιο πολύ έντονο πρόβλημα νωρίτερα. Το Botox όπως αναφέραμε είναι ιδανικό για την πρόληψη των ρυτίδων, οπότε αν αυτές γίνουν βαθιές πρέπει να αντιμετωπιστούν με άλλες μεθόδους.\nΗ διαδικασία χαρακτηρίζεται από τα περισσότερα άτομα ως ανώδυνη. Σε αυτό οφείλεται το πολύ λεπτό πάχος της βελόνας που χρησιμοποιούμε, η φύση του υλικού. Φυσικά η εμπειρία του κάθε πλαστικού παίζει σημαντικό ρόλο επίσης.\nΠως λειτουργεί το Botox;\nΤο Botox μιώνει την διέγερση των μυών του προσώπου και την κινητικότητα η οποία προκαλεί ρυτίδες. Το αποτέλεσμα αυτής της μεθόδου είναι να εξαφανιστούν οι ρυτίδες και το πρόσωπο να αποκτά ένα φυσικό και νεανικό αποτέλεσμα.\nΒάση πολυετών ερευνών σε κορυφαία Ιατρικά ινστιτούτα παγκοσμίως, το Μπότοξ θεωρείται ως μια από τις ασφαλέστερες μεθόδους, με ελάχιστες και σπάνιες παρενέργειες.Βασική προϋπόθεση είναι να χρησιμοποιούνται εγκεκριμένα σκευάσματα και να γίνεται από έναν έμπειρο πλαστικό χειρουργό.\nΠόσο συχνά μπορώ να κάνω Μπότοξ;\nΟι επιστημονικές μελέτες παγκοσμίως δείχνουν ότι δεν υπάρχει κάποιος συγκεκριμένος αριθμός συνεδριών που μπορεί να κάνει κάποιος. Επιπλέον οι έρευνες δείχνουν ότι η αποτελεσματικότητα του Botox δεν μειώνεται μετά από την επανάληψη της διαδικασίας.\nΘα φαίνεται το πρόσωπό μου ανέκφραστο;\nΗ ερώτηση αυτή οφείλεται σε εμπειρίες ατόμων που υποβλήθηκαν σε μπότοξ από άτομα χωρίς την αναγκαία εμπειρία. Υπάρχουν πολλές λεπτομέρειες στην διαδικασία που ένας μη εξειδικευμένος ιατρός μπορεί να μην γνωρίζει και σε αυτή την περίπτωση η λεπτομέρεια είναι που κάνει την διαφορά. Για έναν έμπειρο πλαστικό θεωρείται πλέον μια διαδικασία ρουτίνας και το αποτέλεσμα είναι τόσο φυσικό που κάποιος δεν μπορεί να καταλάβει ότι κάνατε μπότοξ.\nΧαλάει περισσότερο το πρόσωπο αν διακόψω τις θεραπείες;\nΦυσικά όχι! Αυτό που συμβαίνει είναι ότι πολύ απλά σταματά η επίδραση της ουσίας. Το αποτέλεσμα είναι να επανερχόμαστε στην αρχική μας κατάσταση, όπως δηλαδή είμασταν πριν την έναρξη των θεραπειών. Φυσικά δεν υπάρχει κάποια επιτάχυνση της διαδικασίας γήρανσης, αυτό είναι απλά ένας μύθος.\nΠρέπει να κάνω κάποια προετοιμασία;\nΔεν χρειάζεται κάποια ιδιαίτερη προετοιμασία που πρέπει να κάνετε πριν την εφαρμογή Μπότοξ. Το μόνο που πρέπει να προσέξετε είναι να μην έχετε πάρει αντιβιοτικά για τουλάχιστον 3 μέρες πριν. Επίσης καλό θα ήταν να μην γίνει κατανάλωση αλκοόλ την προηγούμενη ημέρα και να μην κάνετε έντονη σωματική άσκηση την ημέρα της θεραπείας.\nΣε πόσες μέρες θα δω αποτελέσματα;\nΤο δέρμα συνήθως χαλαρώνει την πρώτη βδομάδα και το αποτέλεσμα είναι ορατό μετά από περίπου 15 ημέρες.\nΗ πρώτη φορά που κάποιος κάνει μπότοξ διαρκεί περίπου 3-4 μήνες. Για να διαρκέσει το αποτέλεσμα λοιπόν πρέπει να επαναλαμβάνουμε την διαδικασία. Μετά από 3-4 συνεδρίες η διάρκεια των αποτελεσμάτων αυξάνετε και διαρκεί από 7 μήνες έως και 1 έτος.\nΚαλό θα ήταν να αποφεύγεται κατά την διάρκεια εγκυμοσύνης και θηλασμού. Όταν υπάρχουν ασθένειες του αίματος που αναστέλλουν την πήξη του. Όταν γίνεται χρήση αντιβιωτικών. Σε περίπτωση οξείας ασθένειας και πνευμονικών νόσων.\nΘα έχω μελανιές και σημάδια;\nΑν η διαδικασία γίνει από έναν έμπειρο πλαστικό που τηρεί όλους τους κανονισμούς υγιεινής και λαμβάνει όλες τις προφυλάξεις ώστε να μην τραυματιστούν αγγεία, τότε απλά θα έχετε κάποιες επιφανειακές κοκκινίλες που υποχωρούν μετά από λίγες ώρες ή 1-2 μέρες.\nBotox Πριν και Μετά\nCopyright © 2019 All Rights Reserved. Designed by thinkitweb.gr | SEO by Cope Digital Agency .


Ισημερινός: Ένας νεκρός στις κινητοποιήσεις εναντίον της αύξησης των τιμών των καυσίμων | ΤΟ ΠΟΝΤΙΚΙ\nΤζόνσον σε Μακρόν: Δεν θα υπάρξει άλλη αναβολή του Brexit\nΚατακλυσμική έκρηξη στο κέντρο του γαλαξία μας πριν 3,5 εκατ. χρόνια\nΙσημερινός: Ένας νεκρός στις κινητοποιήσεις εναντίον της αύξησης των τιμών των καυσίμων\nΟι αρχές του Ισημερινού άρχισαν να συλλαμβάνουν καταστηματάρχες για αισχροκέρδεια, αυτόχθονες συγκρούστηκαν με τις δυνάμεις ασφαλείας, ενώ ένας άνθρωπος, που πιστεύεται ότι ήταν διαδηλωτής, χτυπήθηκε από αυτοκίνητο και εξέπνευσε χθες Κυριακή, τέταρτη συναπτή ημέρα διαδηλώσεων εναντίον των μέτρων λιτότητας της κυβέρνησης του προέδρου Λενίν Μορένο στον Ισημερινό. Ένας άνδρας πέθανε στην κεντρική επαρχία Ασουάι, μετά τον τραυματισμό του από αυτοκίνητο, αφού τα οδοφράγματα που είχαν στηθεί δεν επέτρεψαν να φθάσει στο σημείο ασθενοφόρο για να διακομιστεί σε νοσοκομείο. Μέσα ενημέρωσης ανέφεραν ότι ήταν διαδηλωτής, κάτι που δεν έχει επιβεβαιωθεί επίσημα.\nΠολλοί στον Ισημερινό εκφράζουν έντονη διαμαρτυρία για την απότομη άνοδο των τιμών εξαιτίας της κατάργησης των επιδοτήσεων στα καύσιμα από την κυβέρνηση του Μορένο. Η εφαρμογή του μέτρου πυροδότησε τα πιο εκτεταμένα επεισόδια στη χώρα της Λατινικής Αμερικής την τελευταία δεκαετία και πλέον. «Όλοι ανεβάζουν τις τιμές με αφορμή την αύξηση της τιμής της βενζίνης», είπε ο συνταξιούχος Καμίλο Σαλασάρ, 65 ετών, σε αγορά τροφίμων στη Γουαγιακίλ, όπου οι τιμές βασικών αγαθών έχουν ανέβει κατά έως και 30% μέσα σε λίγες ημέρες. Σύμφωνα με τις αρχές στο Κίτο, 20 καταστηματάρχες συνελήφθησαν το Σαββατοκύριακο διότι χρέωναν υπερβολικές τιμές για διάφορα προϊόντα, όπως καλαμπόκι, κρεμμύδια, καρότα και πατάτες, στα οποία εφαρμόζεται όριο τιμών. «Δεν υπάρχει καμία δικαιολογία για την αύξηση των τιμών», τόνισε η υπουργός Εσωτερικών Μαρία Πάουλα Ρόμο σε ανακοίνωση που διένειμαν οι υπηρεσίες της. Ο πληθωρισμός στη δολαριοποιημένη οικονομία του Ισημερινού ήταν μόλις 0,27% το 2018.\nΈπειτα από τη διήμερη απεργία των συνδικάτων εργαζομένων στις μεταφορές, οργανώσεις αυτοχθόνων πήραν τη σκυτάλη των κινητοποιήσεων εναντίον των οικονομικών μέτρων της κυβέρνησης του Μορένο. Απέκλεισαν δρόμους σε διάφορες περιοχές της χώρας με φλεγόμενα ελαστικά αυτοκινήτων, κορμούς δέντρων, βράχους και χώμα. Ορισμένοι διαδηλωτές πέταξαν πέτρες εναντίον στελεχών των δυνάμεων ασφαλείας, που αντέδρασαν κάνοντας χρήση δακρυγόνων. Η οργάνωση των αυτοχθόνων CONAIE δημοσιοποίησε βίντεο στο οποίο εικονίζονται αυτόχθονες με ακόντια να κλείνουν έναν δρόμο και να φωνάζουν «κάτω η κυβέρνηση!». Ο 66χρονος Μορένο αφότου κέρδισε τις εκλογές του 2017 υιοθέτησε κεντρώα πολιτική, ερχόμενος σε απόλυτη ρήξη την πολιτική του αριστερού προκατόχου του Ραφαέλ Κορέα, ο οποίος τον αποκαλεί «προδότη».\nΟ Μορένο κήρυξε την Πέμπτη κατάσταση έκτακτης ανάγκης, μέτρο που βάσει του Συντάγματος έχει δίμηνη ισχύ.


Ο Λευτέρης Αυγενάκης για την επιστροφή των ερασιτεχνικών αθλημάτων - Εφημερίδα ΛΑΟΣ Βέροια Ημαθίας\nΟ Λευτέρης Αυγενάκης για την επιστροφή των ερασιτεχνικών αθλημάτων\n21 Δεκ 2020 09:18\nΔηλώσεις στις ιστοσελίδες του χάντμπολ έκανε ο Υφυπουργός Αθλητισμού και Πολιτισμού Λευτέρης Αυγενάκης μετά το τέλος του αγώνα ΑΕΚ- Πρίστινα.\nΟ Υφυπουργός ξεκαθάρισε ότι μέχρι τέλος του έτους δεν θα ξεκινήσουν προπονήσεις ούτε στο χάντμπολ, αλλά και σε κανένα ομαδικό ερασιτεχνικό άθλημα.\nΑναφορικά με το χάντμπολ είπε πως το αγαπάει και το υπουργείο θα… βάλει πλάτη για την διάδοση και εξέλιξη του, επίσης έδωσε συγχαρητήρια στην ΑΕΚ, ενώ έκανε αναφορά στο project του «σπιτιού του χάντμπολ» στο ΟΑΚΑ και το Παγκόσμιο.\n« Παρακολουθήσαμε έναν μοναδικό αγώνα. Η ΑΕΚ δείχνει να εκπροσωπεί την Ελλάδα δυναμικά, επάξια και θριαμβεύει. Θέλω να δώσω συγχαρητήρια σε όλους τους συντελεστές της ομάδας. Μαζί με τον κ. Παπασταμάτη και τον Πρόεδρο της Ομοσπονδίας κ. Γκαντή δουλεύουμε για να έχουμε σύντομα την δυνατότητα να παρουσιάσουμε ένα δυνατό project στο ΟΑΚΑ το Σπίτι του Χάντμπολ.\nΕίμαι βέβαιος ότι σύντομα θα μπορέσουμε να το παρουσιάσουμε και να το υλοποιήσουμε. Είναι ένα άθλημα που θέλει βοήθεια, έχει γίνει μεγάλη προσπάθεια από την διοίκηση της Ομοσπονδίας, αλλά δεν αρκεί για αυτό τον λόγο θα… βάλουμε πλάτη. Το 2021 μάλιστα έχουμε αναλάβει μία πολύ μεγάλη διοργάνωση το Παγκόσμιο Εφήβων και πιστεύω να καταφέρουμε να διαδοθεί πολύ περισσότερο το άθλημα και να δημιουργήσουμε ένα μεγαλύτερο δίκτυο ομάδων που θα ασχοληθούν σε όλη την Ελλάδα με αυτό το άθλημα. Μου είναι πολύ συμπαθές άθλημα, το αγαπώ και θα ήθελα να γυρνούσα τον χρόνο πίσω και να ήμουν και εγώ ένας από αυτούς που θα έπαιζαν»\nΓια το αν θα ξεκινήσουν προπονήσεις στα ερασιτεχνικά αθλήματα έως τέλος του χρόνου\n«Νομίζω πως όχι, δεν θέλω να είμαι δυσάρεστος, αλλά αυτή είναι η πραγματικότητα. Όσο τα νούμερα είναι ψηλά είναι αυτονόητο πως οι λοιμωξιολόγοι που τους εμπιστευόμαστε και έχουν τον πρώτο λόγο πάνω σε αυτό το θέμα αδυνατούν να δώσουν το πράσινο φως και είναι κάτι που το σεβόμαστε. Κατανοούμε πλήρως τα αιτήματα , την ένταση, την κόπωση του κάθε αθλητή που του στερούμε το δικαίωμα να είναι καθημερινά στο γήπεδο.\nΔεν μου είναι ευχάριστο να κλείνω γήπεδα, μου είναι πολύ δυσάρεστο, αλλά αυτή την ώρα υπάρχει μία προτεραιότητα, η προστασία της ανθρώπινης ζωής. Παρακαλώ όλους να σφίξουμε την γροθιά και να δουλέψουμε ως μια μεγάλη Εθνική Ελλάδος με ομοψυχία και πειθαρχία να προσπαθήσουμε να αποτελέσει παρελθόν ο κορονοιός και άρα να επιστρέψουμε στα γήπεδα με ασφάλεια. Για την επόμενη μέρα έχουμε το πλάνο μας για το σταδιακό άνοιγμα το έχουμε εφαρμόσει την προηγούμενη περίοδο. Εύχομαι σε όλους καλή χρονιά με υγεία»


Amazon Go. Τα ψώνια του μέλλοντος είναι εδώ από την Amazon και δεν έχουν ουρές ούτε ταμεία πληρωμών\nΚαταστήματα και ψώνια χωρίς ουρές και ταμεία για να πληρώσετε; Εσείς να πραγματοποιείτε τις αγορές σας απλά παίρνοντας ό,τι θέλετε από το ράφι και φεύγοντας. Κι όμως δεν είναι όνειρο. Η Amazon απλά το κάνει πραγματικότητα με το Amazon Go, που μόλις ανακοινώθηκε.\nΠρόκειται για το νέο φυσικό κατάστημα που εγκαινιάζει η εταιρεία και προγραμματίζεται να ανοίξει σύντομα. Απλά με το κινητό σας και το virtual account σας, πραγματοποιείτε τις αγορές σας στο Amazon Go store, παίρνετε ό,τι θέλετε και απλά φεύγετε, χωρίς πορτοφόλια και ταμεία. Η τεχνολογία της Amazon αναγνωρίζει τα προϊόντα που παίρνετε από τα ράφια και κάπως έτσι γεμίζει το εικονικό σας καλάθι και ο λογαριασμός σας χρεώνεται.\nΜία εμπειρία που αποτελεί μία στροφή της Amazon στο φυσικό εμπόριο (από το ηλεκτρονικό που διαπρέπει έως τώρα). Σύμφωνα με την αμερικανική εταιρεία, το Amazon Go θα κάνει πρεμιέρα στο Σιάτλ στις αρχές του 2017.


ΤΙ ΕΙΠΕ σε δηλώσεις του ο Βασίλης Σπανούλης! – xOrisOria News\nΤΙ ΕΙΠΕ σε δηλώσεις του ο Βασίλης Σπανούλης!\nΠάντα έχουν μπόλικο ενδιαφέρον οι συνεντεύξεις του Βασίλη Σπανούλη, ενός από τους καλύτερους Έλληνες μπασκετμπολίστες…\nΓια αυτό και οι δηλώσεις του στα “ΝΕΑ”, λίγο πριν από το Final 4, έχουν ξεχωριστή σημασία και, φυσικά, κρύβουν ειδήσεις!\nΓιατί σύμφωνα με όσα σχολίασε (μεταξύ άλλων) ο V-Span, φέτος παίζει το πιο ώριμο, το καλύτερο μπάσκετ στην καριέρα του!\nTags:ΤΙ ΕΙΠΕ σε δηλώσεις του ο Βασίλης Σπανούλης!


Η κεφαλαιοποίηση της Revolve ανήλθε στα $1,5 δισ. μετά την αρχική δ...\nΔευτέρα, 10-Ιουν-2019 18:32\nΗ Revolve, μια online εταιρεία ειδών ένδυσης με έδρα το Λος Άντζελες, η ανάπτυξη της οποίας έλαβε ώθηση από τους influencers των κοινωνικών δικτύων, άντλησε $212 εκατομμύρια στην αρχική δημόσια προσφορά της την Παρασκευή.\nΗ τιμή των μετοχών της εταιρείας διαμορφώθηκε στα $18 το απόγευμα της Πέμπτης, στην κορυφή του αναμενόμενου εύρους τιμών από $16 έως $18. Οι μετοχές έκλεισαν με άνοδο 94% τη πρώτη ημέρα της διαπραγμάτευσης, διαμορφώνοντας την χρηματιστηριακή αξία της εταιρείας στα $1,47 δισεκατομμύρια. H Revovle ανακοίνωσε αρχικά τα σχέδιά της για την είσοδο στα χρηματιστηριακά ταμπλό τον Οκτώβριο αλλά καθυστέρησε την προσφορά εξαιτίας της κάμψης που παρατηρήθηκε στην αγορά στα τέλη του περασμένου έτους.\nΣτόχος της Revolve είναι οι γυναίκες Mellennials και Gen Z που φορούν μοντέρνα ρούχα τα οποία αγοράζουν κυρίως μέσω ενός δικτύου με 3.500 influencers με πολλούς ακόλουθους σε μέσα κοινωνικής δικτύωσης όπως το Instagram. "H Revolve μπήκε από νωρίς στο influencer marketing και εξακολουθεί να είναι ένα από τα σημαντικότερα ονόματα του χώρου", αναφέρει ο Evan Asano, ιδρυτής και διευθύνων σύμβουλος της ΜediaKix, ενός πρακτορείου influencer marketing.\nH εταιρεία δημιούργησε τη φήμη της πραγματοποιώντας περισσότερες από 100 εκδηλώσεις το χρόνο σε μοντέρνους προορισμούς όπως τα Hamptons, το Λονδίνο, η Ταϊλάνδη και η Ίμπιζα. Το μεγαλύτερο ετήσιο event είναι το μουσικό φεστιβάλ Coachela, όπου το αλκοόλ ρέει άφθονο και influencers, μοντέλα και ηθοποιοί διασκεδάζουν παρακολουθώντας τις εμφανίσεις των Rick Ross, Α$ΑP Rocky και Chance the Rapper.\n"H Revolve κάνει τους influencers να αισθάνονται καταπληκτικά. Σε όλες αυτές τις εκδηλώσεις οι influencers είναι "βουτηγμένοι" στα προϊόντα και τα χρήματα" δηλώνει ο Justin Blaney, ένας καθηγητής στο Πανεπιστήμιο της Ουάσιγκτον ο οποίος διδάσκει influencer marketing. Σε αντάλλαγμα οι influencers ανεβάζουν φωτογραφίες τους με τα ρούχα του Revolve στους λογαριασμούς τους στα κοινωνικά δίκτυα. Χάρη στο marketing, η εταιρεία γνώρισε ταχεία ανάπτυξη και ήταν κερδοφόρα για τουλάχιστον τα τελευταία τρία χρόνια. Τα κέρδη διαμορφώθηκαν στα $31 εκατ. από πωλήσεις $499 εκατ. το 2018. Αυτό είναι πάνω από $5 εκατ. σε κέρδη από πωλήσεις $400 εκατ. το προηγούμενο έτος. Ο προϋπολογισμός του για το marketing ανήλθε σε $74 εκατ. το προηγούμενο έτος, ποσό που ισοδυναμεί με το 15% των πωλήσεων της εταιρείας.\nΟ μέσος αριθμός των μοναδικών επισκεπτών του site ενισχύθηκε επίσης από τα 7,3 εκατομμύρια το 2017 σε 9,4 εκατομμύρια το 2018. Κατά τη διάρκεια αυτού του χρόνου, το μέσο μέγεθος της παραγγελίας μειώθηκε από τα $304 στα $279. H εταιρεία πουλάει είδη ένδυσης, αξεσουάρ και άλλα αντικείμενα από 500 μάρκες αλλά τα τελευταία χρόνια έχει δώσει έμφαση σε 21 μάρκες. Αυτό της επιτρέπει να αντιδρά γρήγορα στις τάσεις. Νωρίτερα φέτος, οι επιστήμονες διαπίστωσαν ότι οι καταναλωτές ενδιαφέρονται για το tie – dye στιλ, έτσι και δημιούργησαν περισσότερα τέτοια στιλ.\nΗ Revolve επίσης ακολουθεί μια στρατηγική πιο ευέλικτη σύμφωνα με την οποία παραγγέλνει αρχικά μικρές ποσότητες από διάφορα είδη. Στη συνέχεια παρακολουθεί τις πωλήσεις προκειμένου να εντοπίσει κορυφαίους πωλητές και να καθορίσει που πρέπει να κάνει τις πρόσθετες παραγγελίες.\nΗ Revolve ιδρύθηκε το 2003 από τον Michael Mente, 38 ετών και τον Mike Karanikolas, 41 ετών. Οι δύο συναντήθηκαν σε μια εταιρεία λογισμικού που ονομάζεται NextStrat. Ξεκίνησαν τη Revolve όταν διαπίστωσαν ότι ήταν δύσκολο να αγοράσουν τζιν και άλλα είδη online. Για να προσελκύσουν πελάτες, προσέφεραν δωρεάν αποστολή και επιστροφές από την πρώτη ημέρα.\nΟι δύο ιδρυτές κατέχουν περίπου το 68% των μετοχών της κλάσης Β μετά την προσφορά. Το μερίδιο του Mente αξίζει περίπου $709 εκατ. ενώ το μερίδιο του Karanikolas εκτιμάται στα $667 εκατ. με βάση τα στοιχεία ιδιοκτησίας και της τιμής κλεισίματος της Παρασκευής.\nΗ Revolve είναι μία από τις τελευταίες εταιρείες του λιανικού εμπορίου που πραγματοποίησε δημόσια προσφορά ακολουθώντας τη Stritch Fix, τη Farfetch και τη Levi’s. Επίσης η RealReal κατέθεσε τον φάκελό της για αρχική δημόσια προσφορά την προηγούμενη εβδομάδα.\nΩστόσο σε αντίθεση με τις πολλές από αυτές τις επιχειρήσεις που υποστηρίζονται από επιχειρηματικά κεφάλαια, η Revolve έχει αντισταθεί σε μεγάλο βαθμό στην χρηματοδότηση. Έχει λάβει χρηματοδότηση μόνο από έναν εξωτερικό επενδυτή, την ΤSG Consumer Partners, η οποία έδωσε $50 εκατομμύρια για ένα μερίδιο 34%.\nΗ εταιρεία σχεδιάζει να χρησιμοποιήσει τα έσοδα από την προσφορά για να αυξήσει την οικονομική της ευελιξία και να γίνει πιο γνωστή. Μία από τις μεγαλύτερες προκλήσεις της είναι το γεγονός πως οι καταναλωτές είναι όλο και πιο επιφυλακτικοί με τις μάρκες που εμφανίζονται στα μέσα κοινωνικής δικτύωσης. "Η εμπιστοσύνη των ανθρώπων στους influencers σίγουρα έχει μειωθεί" αναφέρει ο Blaney. "Οι στρατηγικές που τους κέρδισαν σήμερα δεν μπορούν να είναι οι ίδιες μέσα στα επόμενα δύο ή τρία χρόνια".\nΟ Μente αναφέρει ότι συνήθως παρακολουθούν που οι καταναλωτές ξοδεύουν τον χρόνο τους και πού περιστρέφονται. "Όπου και βρίσκεται ο καταναλωτής είναι όπου βρισκόμαστε εμείς και θα συνεχίσουμε να είμαστε" είπε σε συνέντευξή του στο Χρηματιστήριο της Νέας Υόρκης την Παρασκευή. "Πρώτα ήταν τα περιοδικά μόδας, μετά τα fashion blogs, μετά το Instagram, μετά το Snapchat και μετά πάλι το Instagram”.\nΗ μετοχή ξεκίνησε να διαπραγματεύεται στο Χρηματιστήριο της Νέας Υόρκης με το σύμβολο RVLV.


VŠE (University of Economics), Prague, Czech Republic από τον χρήστη cerevellum - Τρισδιάστατη αποθήκη\n(Χωρίς γονικό αντικείμενο) Best of Building Maker A Cool Building Maker Model Collection\nμεταφόρτωση από: cerevellum\nτην 15 October 2009\n369 VŠE (University of Economics), Prague, Czech Republic\n2957 (5 σε 7 ημέρες)\n369 (1σε 7 μέρες)\n4488 (0σε 7 ημέρες)\nΠερισσότερα μοντέλα από τον χρήστη cerevellum:\nΚατάσταση - Μη αποδεκτό\nΔυστυχώς, το μοντέλο δεν εγκρίθηκε για να συμπεριληφθεί στο επίπεδο 'Τρισδιάστατα κτίρια'. Ωστόσο, σας προτείνουμε να ανατρέξετε στις προτάσεις βελτίωσης του μοντέλου που παρέχονται παρακάτω και είναι σύμφωνες με τις προδιαγραφές συμπερίληψης στο επίπεδο 'Τρισδιάστατα κτίρια'. Αφού υλοποιήσετε τις προτάσεις, απλώς αντικαταστήστε το υπάρχον μοντέλο με τη νέα έκδοση που δημιουργήσατε. Επιλέξτε 'Έτοιμο για το Google Earth' στη σελίδα μεταφόρτωσης ώστε να διενεργηθεί ξανά ο έλεγχος συμπερίληψης στο επίπεδο 'Τρισδιάστατα κτίρια'.\nΑυτά τα σχόλια παρέχονται αποκλειστικά σε εσάς καθώς είστε ο κάτοχος του μοντέλου. Η κατάσταση κοινοποιείται στην κοινότητα μόνο εφόσον το μοντέλο εγκριθεί στο επίπεδο 'Τρισδιάστατα κτίρια' στο Google Earth.\nΥπερβολικά δομημένη εδαφική περιοχή\nΓια να συζητήσετε σχετικά με το μοντέλο σας και τους τρόπους βελτίωσής του, επισκεφτείτε την ομάδα συζήτησης της Τρισδιάστατης αποθήκης.\nΗ σελίδα με τα κριτήρια αποδοχής αποτελεί επίσης μία σημαντική πηγή πληροφοριών για θέματα κοινά με τα Τρισδιάστατα κτίρια.


Οι Άγιοι θα αγιασθούν περισσότερο και οι ρυπαροί θα γίνουν ρυπαρώτεροι. Αγίου Παϊσίου Αγιορείτου | iconandlight\nJune 29, 2015 by iconandlight\nNα ζήτε όσο μπορείτε πιο απλά. Μη δυσκολεύετε από μόνοι σας τη ζωή σας .\nΘα φαει ένα σκούπισμα όλη αυτή η κατάσταση, αλλά θα περάσουμε μια μπόρα. Ο κόσμος έχει ξεσηκωθεί, και εμείς πρέπει να ξεσηκωθούμε με πολλή προσευχή. Αλλοι ενδιαφέρονται για το θέμα των ταυτοτήτων, άλλοι το εκμεταλλεύονται και δημιουργούν προβλήματα. Η Εκκλησία πρέπει να πάρη μια θέση σωστή. Να μιλήση, να εξηγήση στους πιστούς, για να καταλάβουν ότι, αν πάρουν την ταυτότητα, αυτό θα είναι πτώση… Αν η Εκκλησία λάβη μια θέση σοβαρή και σεβασθούν την ελευθερία των πιστών, και όποιος θέλει θα βγάλη νέα ταυτότητα, όποιος θέλη θα έχει την παλιά, τότε θα την πληρώσουν μόνο μερικά γερά καρύδια, γιατί οι άλλοι θα τους πηγαίνουν κόντρα. Ο πολύς κόσμος θα κάνη την δουλειά του. ..Η Ευρώπη είναι Ευρώπη. Εδώ είναι διαφορετικά. Ύπουλος τρόπος εισαγωγής του σφραγίσματος Σιγά- σιγά, μετά την κάρτα και την ταυτότητα, δηλαδή το “φακέλωμα”, θα προχωρήσουν πονηρά στο σφράγισμα. Με διάφορα πονηρά μέσα θα κάνουν εκβιασμούς, για να δέχονται οι άνθρωποι το σφράγισμα στο μέτωπο ή στο χέρι. Θα στριμώξουν τα πράγματα και θα πουν: “Μόνο με τις κάρτες θα κινείσθε, τα χρήματα θα καταργηθούν”…\nΝαι. Εδώ βλέπεις, σε έναν αδικημένο που έχει καλή διάθεση, επειδή δικαιούται την θεία βοήθεια, παρουσιάζονται πολλές φορές οι Άγιοι, η Παναγία, ο Χριστός, για να τον σώσουν πόσο μάλλον τώρα που θα βρίσκεται σε τόσο δύσκολη κατάσταση ο καημένος ο κόσμος. Τώρα μια μπόρα θα είναι, μια μικρή κατοχή του αντίχριστου σατανά. Θα φάει μετά μια σφαλιάρα από τον Χριστό, θα συγκλονισθούν όλα τα έθνη και θα έρθει η γαλήνη στον κόσμο για πολλά χρόνια. Αυτήν την φορά θα δώση ο Χριστός μια ευκαιρία, για να σωθή το πλάσμα Του, θα αφήση το πλάσμα του ο Χριστός; Θα παρουσιασθή στο αδιέξοδο των ανθρώπων, για να τους σώση από τα χέρια του Αντίχριστου. Θα επιστρέψουν στο Χριστό και θα έρθη μια πνευματική γαλήνη σε όλην την οικουμένη για πολλά χρόνια. Μερικοί συνδυάζουν με αυτήν την επέμβαση του Χριστού την Δευτέρα Παρουσία. Εγώ δεν μπορώ να το πω. Ο λογισμός μου λέει ότι δεν θα είναι η Δευτέρα Παρουσία του Χριστού, όταν έρθει ως Κριτής, αλλά μια επέμβαση του Χριστού, γιατί είναι τόσα γεγονότα που δεν έχουν γίνει ακόμη. Θα επέμβη ο Χριστός, θα δώση μια σφαλιάρα σε όλο αυτό το σύστημα, θα πατάξη όλο το κακό και θα το βγάλη σε καλό τελικά. Θα γεμίσουν οι δρόμοι προσκυνητάρια. Έξω τα λεωφορεία θα έχουν εικόνες. Θα πιστέψουν όλοι οι άνθρωποι. Θα σε τραβάν, για να τους πεις για το Χριστό! Ετσι θα κηρυχθή το Ευαγγέλιο σε ολόκληρη την οικουμένη και τότε ο Χριστός θα έρθη ως Κριτής να κρίνη τον κόσμο. Άλλο Κρίση, άλλο μια επέμβαση του Χριστού, για να βοηθήση το πλάσμα Του…\nΔυστυχώς, και πάλι ορισμένοι “Γνωστικοί” φασκιώνουν τα πνευματικά τους τέκνα σαν τα μωρά, δήθεν για να μη στενοχωριούνται. “Δεν πειράζει αυτό, δεν είναι τίποτε. Αρκεί εσωτερικά να πιστεύετε”! Ε, λένε: “Μη μιλάτε γι’ αυτό το θέμα – για τις ταυτότητες, το σφράγισμα-, για να μη στενοχωριούνται οι άνθρωποι”. Ενώ, αν τους πούν ” να προσπαθήσουμε να ζούμε πιο πνευματικά, να είμαστε κοντά στον Χριστό, και μη φοβάστε τίποτε, στο κάτω κάτω θα πάμε και μάρτυρες”, θα τους προετοιμάσουν κάπως. Αν κανείς γνωρίση την αλήθεια, προβληματίζεται και ταρακουνιέται. Πονάει για την σημερινή κατάσταση, προσεύχεται και προσέχει να μην πέση σε παγίδα. Τώρα όμως τί γίνεται; Εκτός που δίνουν μερικοί δικές τους ερμηνείες, φοβούνται και αυτοί σαν κοσμικοί, ενώ έπρεπε να ανησυχούν πνευματικά και να βοηθούν τους Χριστιανούς, βάζοντάς τους την καλή ανησυχία, και να τους τονώνουν στην πίστη, για να νιώθουν θεϊκή παρηγοριά. Απορώ , δεν τους προβληματίζουν όλα αυτά τα γεγονότα που συμβαίνουν; Γιατί δεν βάζουν έστω ένα ερωτηματικό για τις ερμηνείες του μυαλού τους;…ου μη φοβηθώμεν ουδ’ ου μη ταραχθώμεν, ότι μεθ’ ημών ο Θεός.\nΤι έχει κάνει ο Θεός με έναν Του λόγο! Τι αρμονία, τι ποικιλία! Όπου και να στραφή κανείς βλέπει την σοφία και το μεγαλείο του Θεού…Ο Καλός Θεός όλα θα τα οικονομήσει με τον καλύτερο τρόπο, αλλά χρειάζεται πολλή υπομονή και προσοχή… Δουλεύει ο διάβολος, αλλά δουλεύει και ο Θεός και αξιοποιεί το κακό, ώστε να πρόκυψη από αυτό καλό… Γι’ αυτό μή στενοχωρήσθε καθόλου, διότι πάνω από όλα και από όλους είναι ο Θεός, πού κυβερνά τα πάντα…\nΗ Εκκλησία, ο Μοναχισμός, θα τους κάνη κακό, γιατί θα τους εμπόδιση στα σχέδια τους. Μόνον πνευματικά μπορεί να αντιμετωπισθεί η σημερινή κατάσταση, όχι κοσμικά. Θα σηκωθεί ακόμη λίγη φουρτούνα, θα πετάξει έξω κονσερβοκούτια, σκουπίδια, όλα τα άχρηστα, και μετά θα ξεκαθαρίσουν τα πράγματα. Σ’ αυτήν την κατάσταση θα δείτε, άλλοι θα έχουν καθαρό μισθό και άλλοι θα ξοφλούν χρέη. Θα γίνουν έτσι τα πράγματα, πού δεν θα στενοχωριέται κανείς για την ταλαιπωρία πού θα περνάνε – δεν θα λέει φυσικά «δόξα σοι ο Θεός».\nΥπάρχουν ακόμη οι άνθρωποι του Θεού, οι άνθρωποι της προσευχής, και ο Καλός Θεός μας ανέχεται, και πάλι θα οικονομήση τα πράγματα. Αυτοί οι άνθρωποι της προσευχής μας δίνουν ελπίδα. Μη φοβάσθε. Ο άνθρωπος , αν θέλη να μη βασανίζεται, πρέπει να πιστέψη στο « χωρίς εμού ου δύνασθε ποιείν ουδέν », που είπε ο Χριστός.


ΕΧΘΡΟΣ ΤΟΥ ΜΑΛΑΚΑ: Τον πληρώνει η Βουλή για να υμνεί τους ναζί\nΔιαρρηγνύουν τα ιμάτιά τους ότι δεν είναι ναζιστές και ομοϊδεάτες του Χίτλερ. Κάνουν ό,τι μπορούν προκειμένου να αποτινάξουν το φασιστικό προφίλ τους και να εμφανίσουν προσωπείο ενός δημοκρατικά εκλεγμένου κοινοβουλευτικού κόμματος.\n«Μας λένε ναζί, φασίστες, ρατσιστές, γιατί δεν μπορούν να μας πουν κλέφτες, απατεώνες, μιζαδόρους, λαμόγια», δήλωσε ο Γιώργος Μισιάκας στη συνέντευξή του. Μόνο που ξέχασε να βγάλει την μπλούζα που πρόδωσε τα «πιστεύω» του.\nΜε τις λαύρες ανακοινώσεις τους, μάλιστα, την περασμένη εβδομάδα, τάχθηκαν υπέρ της διεκδίκησης του κατοχικού χρέους της Γερμανίας προς την Ελλάδα.\nΟμως, πριν αλέκτορα φωνήσαι, τα ψέματα της Χρυσής Αυγής αποκαλύπτονται και οι φιλοναζιστικές απόψεις δεν μπορούν πια να κρυφτούν... Σε φωτογραφία που αναρτήθηκε στην επίσημη ιστοσελίδα του ακροδεξιού κόμματος, την ίδια κιόλας εβδομάδα με τις βαρύγδουπες δηλώσεις τους, πρωτοκλασάτο στέλεχος και... διορισμένος υπάλληλος στο ελληνικό Κοινοβούλιο εμφανίστηκε να φοράει μπλούζα με τα διακριτικά των «Ταγμάτων Εφόδου» του Χίτλερ!\n«Μας λένε ναζί, φασίστες, ρατσιστές, γιατί δεν μπορούν να μας πουν κλέφτες, απατεώνες, μιζαδόρους, λαμόγια», δήλωσε ο Γιώργος Μισιάκας στη συνέντευξη που παραχώρησε σε εθνικιστική ιστοσελίδα. Μόνο που η μπλούζα που φορούσε στη φωτογράφησή του πρόδωσε τα πραγματικά του «πιστεύω». Τα διακριτικά των SA (συντομογραφία της παραστρατιωτικής οργάνωσης Στουρμαμπάιτλουνγκ, που στα Ελληνικά σημαίνει τάγματα εφόδου) παραπέμπουν στις οργανωμένες ομάδες του Εθνικοσοσιαλιστικού Κόμματος που βοήθησε τους ναζί να πάρουν την εξουσία στη Γερμανία και οι οποίες ομάδες είχαν εντολές με κάθε μέσο -ακόμη και με τη βία- να εκμηδενίσουν τους πολιτικούς αντιπάλους των ναζί.\nΤο σήμα των SA (συντομογραφία της παραστρατιωτικής οργάνωσης Στουρμαμπάιτλουνγκ, που σημαίνει τάγματα εφόδου) παραπέμπει στις οργανωμένες ομάδες του Εθνικοσοσιαλιστικού Κόμματος που βοήθησε τους ναζί να πάρουν την εξουσία στη Γερμανία.\nΛίγες ώρες μετά τη δημοσίευση της συγκεκριμένης φωτογραφίας, τα μέλη της ΧΑ κατάλαβαν την γκάφα τους και έσπευσαν να την εξαφανίσουν. Οσοι επισκέφθηκαν τελικά την ιστοσελίδα, είδαν τον Γ. Μισιάκα να φοράει απλώς το μαύρο μπλουζάκι του κόμματος...\nΟπως αποκαλύπτει η ιστοσελίδα jungle-report.blogspot.gr, ο Γιώργος Μισιάκας ή Μάστορας κατά το δεύτερο μισό της δεκαετίας του '90 υπήρξε ο επικεφαλής του μετώπου νεολαίας της ΧΑ και υπέγραφε την ομώνυμη στήλη. Οντας φανατικός θαυμαστής του συγκροτήματος Manowar, μετονόμασε αργότερα τη στήλη του σε «Μυστικό του Ατσαλιού». Μέσα από την αρθρογραφία του αποκαλύπτεται η εμμονή του στα κείμενα μίσους κατά κάθε αντίθετης άποψης. Αυτοθεωρούμενος ως γνήσιος εθνικοσοσιαλιστής, δεν παραλείπει μέχρι σήμερα να καταλήγει τα κείμενα μίσους του με τη φράση «Ζήτω η Νίκη!». Είναι φυσικά η ελληνική εκδοχή του γερμανικού ναζιστικού «Sieg Heil». Με τον ίδιο τρόπο άλλωστε τελειώνει και τη συνέντευξή του στην οποία φοράει το μπλουζάκι των Ταγμάτων Εφόδου του Χίτλερ.Εκτός από την «ιδεολογική» δράση του, ο διορισμένος από τη ΧΑ υπάλληλος της Βουλής έχει ασχοληθεί με τη νεοναζιστική ροκ μουσική της «Λευκής Δύναμης» (White Power). Στο βιβλίο του «Η Ιστορία της White Power Μουσικής», που εκδόθηκε από τον γνωστό χρυσαυγίτικο εκδοτικό οίκο «Αντεπίθεση» τον Αύγουστο του 2003, περιγράφει την πορεία του συγκεκριμένου είδους, τα τραγούδια του οποίου εξυμνούν τον Χίτλερ, τη βία και το ρατσιστικό μίσος.\nΚάτω από την ομπρέλα του φασιστικού ροκ στεγάζονται και μπάντες που ανήκουν στα συναφή ρεύματα της «λευκής υπερηφάνειας» και του «Ροκ Ενάντια στον Κομμουνισμό» (RAC). Εκεί φαίνεται να συναντιέται με τον γνωστό -Εγέρθητω- «Καιάδα», τον βουλευτή Γ. Γερμενή, και τον έτερο «φιλόμουσο» υποψήφιο της ΧΑ και θερμό υποστηρικτή της ευγονικής, Αρτέμη Ματθαιόπουλο. «Γ... τον Βίζενταλ,/ γ... την Αννα Φρανκ,/ γ... κι όλη η φυλή του Αβραάμ./ Τ' αστέρι του Δαβίδ με κάνει να ξερνάω/ αχ, το Αουσβιτς, πόσο το αγαπάω!», είναι μόνο κάποιοι από τους στίχους του συγκροτήματος της «Λευκής Δύναμης» Πογκρόμ, μέλος του οποίου ήταν και ο Ματθαιόπουλος.\n«Ποια είναι όμως αυτή η απαγορευμένη μουσική που ξυπνάει τα φυλετικά ένστικτα χιλιάδων Λευκών Νέων σ' όλο τον κόσμο και προκαλεί ποινικές διώξεις από το εβραιοκρατούμενο σύστημα; Μια προσεγμένη έρευνα και μελέτη η οποία στοιχειοθετεί το περιεχόμενο αυτού του βιβλίου και θα σας οδηγήσει σ' έναν μουσικό κόσμο όπου το ξίφος και η ηλεκτρική κιθάρα ενώνουν τις δυνάμεις τους για τη Σωτηρία της Λευκής Φυλής», αναφέρεται στο οπισθόφυλλο της έκδοσης του Γ. Μισιάκα.\nΟ Μιχαλολιάκος τον αντάμειψε για τη... μαχη-τικότητά του\nΣτα άρθρα που δημοσιεύει στην εφημερίδα-όργανο της ΧΑ, αλλά και σε βιβλία που έχει εκδώσει και αφορούν κυρίως την εθνικιστική μουσική, φέρεται να χρησιμοποιεί το όνομα «Γιώργος Μάστορας». Με αυτό γράφει και υπογράφει τις απόψεις του, γενικά για τις ιδεολογικές αναζητήσεις που πρέπει να έχει ένας χρυσαυγίτης ή πιο ειδικά για πρόσωπα και πράγματα που τολμούν να πάνε κόντρα στην εξάπλωση της φασιστικής βίας. «Τσακίστε με οποιονδήποτε τρόπο και μέσο, ό,τι κι αν χρειαστεί, τον κάθε βλάκα που θα τολμήσει να αμφισβητήσει εσάς και τις Ιδέες σας. Κάντε τους να μετανιώσουν για τις επιλογές τους...», σημειώνει σε ένα από τα περίφημα κείμενά του.


26_01_2022 | 16:00\nΗ Ιωάννα Τούνη, ο Αλέξανδρος Κοψιάλης και η Ελένη Φουρέιρα έχουν τους περισσότερους fake followers στο Instagram, με σχεδόν 25-37% ύποπτων λογαριασμών στο προφίλ τους, σύμφωνα με έρευνα που έδωσε στη δημοσιότητα ο πάροχος τεχνολογίας Fasthosts.\nΣτη λίστα με τους παγκόσμιους influencers, οι Kendall Jenner, Justin Bieber και Rihanna βρίσκονται ψηλά, με τα υψηλότερα ποσοστά fake followers.\nΑξίζει να σημειωθεί πως Έλληνες αθλητές παγκοσμίου φήμης, όπως ο Στέφανος Τσιτσιπάς και Γιάννης Αντετοκούμπο, βρίσκονται στη λίστα (9η και 5η θέση), αλλά παρά το ποσοστό των ψεύτικων ακολούθων, οι λογαριασμοί τους στο Instagram έχουν υψηλό ποσοστό συμμετοχής ακολούθων.\nΑυτό σημαίνει πως οι ακόλουθοί τους αλληλοεπιδρούν με τα προφίλ, κάνοντας likes, comments, shares κ.ά.\nΗ ύπαρξη ψεύτικων ή «bot» ακολούθων, δεν σημαίνει απαραίτητα ότι οι διάσημοι πλήρωσαν για να αποκτήσουν περισσότερους followers. Οι fake followers δεν είναι ένα αντιπροσωπευτικό παράδειγμα της φήμης των διάσημων, αλλά πολλοί άνθρωποι μπορεί να συνδέουν τον αριθμό των ακολούθων τους με την αξία ή τη δημοτικότητά τους.\nΤα δεδομένα για τους Έλληνες influencers συλλέχθηκαν χρησιμοποιώντας το hypeauditor.com και είναι σωστά από τις 17/01/2022.


ΠΡΟΓΝΩΣΤΙΚΑ ΣΤΟΙΧΗΜΑΤΟΣ (22-08-2015) ~ ΠΡΑΚΤΟΡΕΙΟ ΟΠΑΠ -ΣΕΠΠΠ ΓΕΩΡΓΙΟΥ\nΠΡΟΓΝΩΣΤΙΚΑ ΣΤΟΙΧΗΜΑΤΟΣ (22-08-2015)\n8/22/2015 01:49:00 μ.μ. ΠΡΑΚΤΟΡΕΙΟ ΟΠΑΠ - ΣΕΠΠΠ ΓΕΩΡΓΙΟΥ No comments\nΔίνω τις προτάσεις μου μέσα από το BLOG μου σε αρχικό στάδιο και μετά στο Facebook !!!\nΟι επιλογές σημείων μου είναι χωρισμένες σε τριάδες ή τετράδες η επιλογή είναι δικιά σας για το ΤΙ και ΠΟΙΑ θα παίξετε, όπως και ΠΩΣ θα τα συνδυάσετε .\nΝΕΟ ΚΟΥΠΟΝΙ ΝΕΟ ΔΕΛΤΙΟ ΝΕΟ ΠΑΜΕ ΣΤΟΙΧΗΜΑ αναβαθμισμένο για πολλά γούστα πολλές επιλογές να χάνεσαι να μην ξέρεις τι να πρώτο παίξεις ..... έτσι για σήμερα είδα κάποια σημεία που μου αρέσουν τα ποντάρω για εμένα τα προτείνω και σε εσάς και αυτά που είδα και μου άρεσαν για σήμερα Σάββατο 22/08/2015 είναι ...\n198 . ΜΑΝΤΣΕΣΤΕΡ Γ. - ΝΙΟΥΚΑΣΤΛ = (Η-Τ) Χ-1\n206 . ΑΜΚΑΡ ΠΕΡΜ - ΣΠΑΡΤΑΚ ΜΟΣΧΑΣ = Χ2 ή G-G\n243 . ΛΕΣΤΕΡ - ΤΟΤΕΝΑΜ = G-G\n213 . ΚΟΛΩΝΙΑ - ΒΟΛΦΣΜΠΟΥΡΓΚ = ΟΒΕΡ\n215 . ΧΟΦΕΝΧΑΪΜ - ΜΠΑΓΕΡΝ = (Η-Τ) Χ-2\n245 . ΣΑΝΤΕΡΛΑΝΤ - ΣΟΥΟΝΣΙ = ΟΒΕΡ\n233 . ΚΕΜΠΡΙΤΖ - ΚΡΟΟΥΛΙ = 1\n234 . ΜΑΝΣΦΙΛΝΤ - ΟΞΦΟΡΝΤ = OBEΡ\n239 . ΠΟΡΤΣΜΟΥΘ - ΜΟΡΚΑΜ = 1\n303 . ΖΟΥΛΤΕ ΒΑΡΕΓΚΕΜ - ΚΛΑΜΠ ΜΠΡΙΖ = ΟΒΕΡ\n304 . ΒΕΡΟΝΑ - ΡΟΜΑ = Χ ΗΜ. ή G-G\n358 . ΑΤΛΕΤΙΚΟ ΜΑΔΡΙΤΗΣ - ΛΑΣ ΠΑΛΜΑΣ = (Η-Τ) 1-1\n317 . ΑΕΛ ΚΑΛΛΟΝΗΣ - ΗΡΑΚΛΗΣ = G-G ή Χ ΗΜ.\n318 . ΠΑΝΘΡΑΚΙΚΟΣ - ΑΣΤΕΡΑΣ ΤΡΙΠΟΛΗΣ = Χ2\n364 . ΛΑΤΣΙΟ - ΜΠΟΛΟΝΙΑ = ΟΒΕΡ\n367 . ΜΠΕΣΙΚΤΑΣ - ΤΡΑΜΠΖΟΝΣΠΟΡ = 1\n379 . ΒΑΓΙΕΚΑΝΟ - ΒΑΛΕΝΘΙΑ = Χ2


“Τα σ’αγαπω πεθαινουν στην αγχονη”-παρουσιαση βιβλιου – ThessCulture\n“Τα σ’αγαπω πεθαινουν στην αγχονη”-παρουσιαση βιβλιου\nΟι εκδόσεις Grotesque σας προσκαλούν στην παρουσίαση του νέου βιβλίου των Νατάσσα Καραμανλή και Χαρά Χρυσάφη με τίτλο «Τα σ’αγαπώ πεθαίνουν στην αγχόνη» που τελεί υπό την Αιγίδα του Ομίλου για την Unesco Τεχνών Λόγου & Επιστημών Ελλάδος.\nΤο Σάββατο 7 Μαρτίου,ώρα 19:00, στο Πολεμικό Μουσείο -Θεσσαλονίκης (Γρ.Λαμπράκη 4).\nΠρόκειται για ένα είδος που εκλείπει από τη λογοτεχνία και αφορά την ερωτική επιστολογραφία.\nΤα κείμενα διακρίνονται για τον έντονο λυρισμό και των πλούτο εικόνων από αλλοτινές εποχές.\nΗ Πέτρα Καρυώτη (Ραδιοφωνική παραγωγός του Love 106.5)\nΒαγγέλης Τασιόπουλος(Ποιητής, Γεν. Γραμματέας της Εταιρείας Λογοτεχνών Θεσσαλονίκης)\nΒαρβάρα Δουμανίδου (Ηθοποιός – σκηνοθέτις)\nΝίκος Νικολάου (Ηθοποιός –Αναπληρωτής Καλλιτεχνικός διευθυντής ΚΘΒΕ)\n***Μέρος των εσόδων του βιβλίου θα διατεθούν στο περιοδικό δρόμου Σχεδία που στηρίζει άστεγους και κοινωνικά αποκλεισμένους συνανθρώπους μας.\nΤα σ’ αγαπώ πεθαίνουν στην αγχόνη\nΝατάσσα Καραμανλή – Χαρά Χρυσάφη\nΜε χαρά σας ανακοινώνουμε την κυκλοφορία του νέου βιβλίου των πολυβραβευμένων συγγραφέων Νατάσσα Καραμανλή και Χαρά Χρυσάφη με τίτλο «Τα σ’ αγαπώ πεθαίνουν στην αγχόνη».\nΤο βιβλίο τελεί υπό την Αιγίδα του Ομίλου για την Unesco Τεχνών Λόγου και Επιστημών Ελλάδος.\nΗ επιστολογραφία ήταν παλαιότερα κυρίαρχο μέσο επικοινωνίας. Στην περίπτωση των διαπροσωπικών σχέσεων πρωταγωνιστούσε, καθώς οι κοινωνικές ή οι πραγματικές αποστάσεις την επέβαλλαν.\nΗ ερωτική αλληλογραφία αποτελούσε το καταφύγιο των εραστών, το καθαρτήριό τους, ακόμα και τον εξομολόγο τους.\nΗ συγκεκριμένη ερωτική επιστολογραφία αφορά σε δύο εντελώς ετερόκλιτα όσο και δαιδαλώδη πρόσωπα. Από τη μια ο Τζέιμς, ένας εξέχων συγγραφέας με αστραφτερές περγαμηνές και από την άλλη η Σιμόν, μια νέα σουφραζέτα, παθιασμένη με την τέχνη της ζωής. Οι δύο αυτοί χαρακτήρες ρέπουν ταυτόχρονα προς το σκοτάδι και το φως.\nΟ αλαζόνας Τζέιμς αποτελεί την σταθερά της εποχής του, ενώ η Σιμόν μάχεται για την κατάλυση ενός κατεστημένου που βάλλεται κατά της ισότητας και της ανεξαρτησίας, όχι μόνο των γυναικών, αλλά και των «αξιών της».\nΑγαπημένη, βάλε το χέρι σου εκεί που κοιμάται ο χρόνος, τρύπωσε στη φωλιά του και ξύπνησέ τον. Σπρώξε τον, απείλησε, ζόρισέ τον, γρήγορα να κυλήσει, σε παρακαλώ. Όσο πιο αργά θα φεύγουν οι νύχτες δίχως τη μυρωδιά σου στο λαιμό μου, τόσο πιο βαθιά στη δυστυχία θα βυθίζομαι. Προσεύχομαι στο θεό σου να μας λυπηθεί και να καταλύσει τα σύνορα που μας κρατούν φυλακισμένους. Σ’ αγαπώ, Σιμόν. Μέχρι να τελειώσει ο χρόνος.\nΜη φοβάσαι, αγάπη μου. Θα έρθει το πλήρωμα του χρόνου και η ιστορία μας θα ՚ναι ένα βιβλίο γεμάτο στιγμές. Σταματημένες στιγμές του χρόνου, ακριβώς εκεί που μαθαίνει η αγάπη το ρόλο της. Ακριβώς εκεί που ο έρωτας δεν έχει επίλογο, ούτε πρόλογο· μόνο κυρίως θέμα. Κι εσύ είσαι το κυριότερό μου θέμα. Μη φοβάσαι, μοίρα μου.\nΕίσαι μια ανεξίτηλη μελάνη που έχει ποτίσει κάθε χάρτινή μου φλέβα. Είσαι ένα σημείωμα, Τζέιμς, κι εγώ ο παραλήπτης του.\n«Δεν ξέρω αν έχουν γραφτεί πολλά κείμενα για τον έρωτα με τόση λογοτεχνική μαεστρία. Σίγουρα αυτές οι επιστολές είναι ένα εξαιρετικό δείγμα λογοτεχνικής γραφής»\n«Η Νατάσσα Καραμανλή γράφει ως Τζέιμς και η Χαρά Χρυσάφη ως Σιμόν. Δύο ρόλοι, δύο φωνές, δύο συγγραφείς, ένα άρτιο αποτέλεσμα».\nΔιώνη Δημητριάδου, Κριτικός Βιβλίου\n«Πρωτότυπο μοναδικό πόνημα. Διαβάστε το με βουλιμία, με ανυπομονησία, με χειροκρότημα, με σπαραγμό κρυφό, με χτυποκάρδι (ακόμα) φανερό».\nΔρ. Κωνσταντίνος Β. Μπούρας, Ποιητής-Κριτικός\n«Επιστολές, ψίθυροι που γιγαντώνονται μέσα από τις φλόγες ενός έρωτα τολμηρού, ενός έρωτα κινηματογραφικού και καθώς ξεφυλλίζεις τις σελίδες οι ψίθυροι γίνονται κραυγές και σε στοιχειώνουν! Άλλωστε ο έρωτας είναι για τους\nτρελούς. Amantes sunt amentes!»\nΣοφία Καζαντζιάν, Ηθοποιός-Γλωσσολόγος\nΣΥΝΤΟΜΟ ΒΙΟΓΡΑΦΙΚΟ ΝΑΤΑΣΣΑ ΚΑΡΑΜΑΝΛΗ\nΘεσσαλονικιά. Ολίγον θεατρική, ολίγον ποιήτρια, μα πάντα υποταγμένη στις λέξεις. Graduate Minor στο Ohio State University, in Element of Theatre and Dramatic Literature.\nΜεταπτυχιακό Δίπλωμα Ειδίκευσης (Μ.Δ.Ε.) στη Θεατρική Αγωγή από το Εθνικό Καποδιστριακό Πανεπιστήμιο. Συνεργασίες με τα περιοδικά SOUL, Αλήθεια της Μακεδονίας, Upgrade και με το ηλεκτρονικό magazino Φυλλάδα (Fylada.gr).\nΚείμενα της φιλοξενούνται στο maga.gr, enfo.gr., βιβλιο.net., logografis.gr, vivlionorizontes.com, σε λογοτεχνικά projects (25η ώρα, γραμμόφωνο), στο Infobarrel, Hub pages, Spillwords και Letter Pile στα αγγλικά, καθώς και στο προσωπικό της blog https://soufrazeta.com.\nΑντιπρόεδρος του μη κερδοσκοπικού Σωματείου «Το Ράφι της Αγάπης», που δημιουργεί δανειστικές βιβλιοθήκες για άτομα με χρόνιες παθήσεις, προωθώντας την αξία της θεραπευτικής ανάγνωσης. Μέλος της Ελληνικής Εταιρείας Αντιρευματικού Αγώνα (ΕΛ.Ε.ΑΝ.Α.), του open think tank foundation «The Open Minds». Μέλος του National Association of Care & Health Support (NACAHS. U.K.)\n«Το καλοκαίρι στον φάρο» «Τέσσερα λεπτά»-Μια ανθολογία flash fiction με αφορμή το ομώνυμο διαδικτυακό της project. «Το μπλουζ της Κυριακής» & «Ωτακουστής» (διπλό βιβλίο)\n«Τρόμος» με το διήγημα «Μην ανοίξεις το βιβλίο»\n«Η ποίηση στις ράγες» e-book, Σύλλογος Φίλων του Βιβλίου\n«Χριστός γεννάται» με το διήγημα «Κόκκινοι σκούφοι»\n-Α΄ έπαινος Εφηβικού βιβλίου Γυναικείας Λογοτεχνικής Συντροφιάς για το εφηβικό μυθιστόρημα «Το καλοκαίρι στον φάρο»\n-Α΄ βραβείο θεατρικού μονολόγου, όμιλος για την Unesco Τεχνών, Λόγου κι Επιστημών Ελλάδας για «Το μπλουζ της Κυριακής»\n-Γ΄ βραβείο διηγήματος για το «Μάρτυράς μου το φεγγάρι» στον λογοτεχνικό διαγωνισμό «Λογοτεχνικές πένες 2016»\n-Α΄ έπαινος ποίησης από το σωματείο Λόγου και Τέχνης «Αλκυονίδες» για το ποίημα «Καθρέφτης»\n-Γ΄ βραβείο ποίησης στον ΣΤ΄ παγκόσμιο ποιητικό διαγωνισμό της Αμφικτυονίας Ελληνισμού για το ποίημα «Κατά τον δαίμονα εαυτού»\n-Β’ βραβείο ποίησης του Αρχείου Ιστορίας & Τέχνης Κοζάνης υπό την αιγίδα της Κοβενταρίου Βιβλιοθήκης για το ποίημα «Στερνή μεταλαβιά η αλμύρα»\n-Γ΄ βραβείο «Ασημένια Σελίδα» συγγραφής θεατρικού έργου για το «Φιλί από ζάχαρη»\n-Έπαινος στον πρώτο Διαγωνισμό Ποίησης της Alzheimer Ελλάς για το ποίημα «Πρόσωπο στην ομίχλη»\n-Τιμητική διάκριση στον πανελλήνιο διαγωνισμό ποίησης του συλλογου Λόγου, Μουσικής και Τέχνης «Λίνος» για το ποίημα «Μάτια που τραγουδούν τα blues»\nΣΥΝΤΟΜΟ ΒΙΟΓΡΑΦΙΚΟ ΧΑΡΑ ΧΡΥΣΑΦΗ\nΕίναι απόφοιτος του Τμήματος Επιστημών Προσχολικής Αγωγής και Εκπαίδευσης(ΑΠΘ).\nΑσχολείται με τη θεατρική πράξη καθώς και με το θεατρικό παιχνίδι ως θεραπευτικό μέσο σε παιδιά και άτομα με αναπηρίες. Είναι δημιουργός της σελίδας Xartopetseta που σκοπό έχει να καταγράφονται μηνύματα πάνω σε χαρτοπετσέτες. Αρθρογραφεί στο Urnovl και koukidaki. Είναι διοικητικό μέλος\nτου συλλόγου «Το Ράφι της Αγάπης» που δημιουργεί δανειστικές βιβλιοθήκες όπου εμπλέκονται ασθενείς με χρόνιες παθήσεις, προωθώντας την αξία της θεραπευτικής ανάγνωσης.\n«Στων Ιδεών την Πόλη» εκδ. Ωρίωνας\n«Γιορτή Ποιητών» εκδ. Ωρίωνας\n«Μονόλογοι» εκδ. τοβιβλίο\n«Στα μονοπάτια των λέξεων» εκδ Ωρίωνας\n«Ανθολόγιο ποιήσεως» εκδ. Όστρια\n«Ποίηση στις ράγες Θεσσαλονίκη-Κατερίνη» e-book\n«Χριστός Γεννάται» εκδ. Όστρια\n«100+1 Κλειδιά της διπλανής πόρτας» εκδ. iTravelPoetry Publications\n«Ιστορίες της άνοιξης» εκδ. Παράξενες Μέρες\n"ΤΑ Σ ΑΓΑΠΩ ΠΕΘΑΙΝΟΥΝ ΣΤΗΝ ΑΓΧΟΝΗ", ΕΚΔΟΣΕΙΣ GROTESQUE, ΝΑΤΑΣΣΑ ΚΑΡΑΜΑΝΛΗ, ΠΟΛΕΜΙΚΟ ΜΟΥΣΕΙΟ ΘΕΣΣΑΛΟΝΙΚΗΣ, ΧΑΡΑ ΧΡΥΣΑΦΗ\nΑΠΟΣΙΩΠΗΤΙΚΑ ΤΟΥ ΓΙΑΝΝΗ ΜΙΧΑ ΝΕΟΝΑΚΗ/DAVE\nΝΙΚΗ ΤΑΓΚΑΛΟΥ-ΝΙΚΟΣ ΝΙΚΟΠΟΥΛΟΣ Η ΓΥΝΑΙΚΑ ΤΟΥ ΚΟΣΜΟΥ


Μανιτάρια που βρίσκουμε στην Ευρυτανία: Crucibulum laeve\nΦωτογραφία Ηλία Τσέλου\nΚρουσίβουλο το λείο. Ένα πολύ μικρό μανιταράκι που αναπτύσσεται πάνω σε νεκρό ξύλο. Έχει τη μορφή φωλιάς πουλιού , λευκού χρώματος και καλύπτεται από ένα κίτρινο βελούδινο καπέλο. Αν προσπαθήσουμε με τη βοήθεια μιας βελόνας κι ενός μεγεθυντικού φακού να απομακρύνουμε το καπέλο θα διαπιστώσουμε ότι μέσα στο λευκό τμήμα περιέχει μικρά σπόρια ενωμένα με το υπόστρωμα με μικρές ίνες που ονομάζονται funiculus. Το μανιτάρι αυτό μπορεί να το συναντήσουμε σε νεκρά ξύλα , πριονίδια , κοπριά και παλιά έπιπλα.


Στραματσόνι: «Θα είμαστε απόλυτα έτοιμοι» - Leoforos.gr\nΣτραματσόνι: «Θα είμαστε απόλυτα έτοιμοι»\nΣίγουρος πως ο Παναθηναϊκός θα παρουσιαστεί έτοιμος για τα ευρωπαϊκά παιχνίδια εμφανίστηκε ο Αντρέα Στραματσόνι.\nΟ Ιταλός τεχνικός στάθηκε στη θετική εικόνα των παικτών του και στο γεγονός ότι αντιμετώπισαν στα ίσα τη Φενέρμπαχτσε, ενώ εμφανίστηκε πεπεισμένος ότι με την πλήρη ενσωμάτωση των νεοαποκτηθέντων παικτών θα μπορεί το «τριφύλλι» να πετύχει τους στόχους του. «Ο Παναθηναϊκός χρειάζεται τέτοιου είδους παιχνίδια. Θα παίξουμε σε διεθνές επίπεδο και χαίρομαι που παίξαμε με μια ομάδα σαν τη Φενέρμπαχτσε. Την αντιμετωπίσαμε χωρίς φόβο και ήμασταν στο ίδιο επίπεδο. Το πρώτο ημίχρονο ήταν ξεκάθαρα καλύτερο, στο δεύτερο επειδή δουλεύουμε πολύ σκληρά αυτή την περίοδο δεν ήμασταν τόσο καλοί», είπε αρχικά ο Ιταλός τεχνικός.\nΣτη συνέχεια πρόσθεσε: «Καταφέραμε να ισοφαρίσουμε και είχαμε δυο ευκαιρίες να προηγηθούμε με τον Μπεργκ και τον Λουντ. Στη συνέχεια δεχθήκαμε το δεύτερο γκολ, στην Ευρώπη ξέρετε ότι ο αντίπαλος σε σκοτώνει. Και πάλι όμως, μπορούσαμε να ισοφαρίσουμε με τον Κλωναρίδη στο τέλος. Θεωρώ ότι είμαστε σε καλό επίπεδο».\nΑναφορικά με το νέο σύστημα που δοκίμασε, σχολίασε: «Θα αντιμετωπίσουμε δυο διαφορετικούς κόσμους φέτος. Τη Σούπερ Λίγκα και την Ευρώπη. Θα πρέπει να αλλάζουμε ανάλογα με τις καταστάσεις. Είδατε πως και με τρεις αμυντικούς, δεν ήμασταν αμυντικοί και παθητικοί. Ήμασταν αρκετά επιθετικοί. Πιστεύω πως όταν δέσουν περισσότερο οι ποδοσφαιριστές που έχουν έρθει τώρα στην ομάδα, όπως ο Λεντέσμα, ο Χουλτ, ο Ιμπάρμπο και οι άλλοι θα είμαστε καλύτεροι».\nΓια τις μεταγραφές, είπε: «Απόψε όλοι έκαναν θετική εμφάνιση στο παιχνίδι. Οι νέοι ποδοσφαιριστές χρειάζεται να καταλάβουν την ομάδα και τους συμπαίκτες τους, να βελτιώσουν την ψυχολογία τους και το δέσιμό τους με την ομάδα. Είδατε για παράδειγμα τον Ιβανόφ που δεν είχε από την αρχή καλή επικοινωνία με τους υπόλοιπους της άμυνας. Ο Λεντέσμα για παράδειγμα, είχε εξαιρετική τελική πάσα, συνεννοούνταν κάποιες στιγμές πολύ καλά με τον Μπεργκ».\nΤέλος, σχολίασε: «Πιστεύω πως η ομάδα τώρα είναι λίγο βαριά από την προετοιμασία. Έχουμε μπροστά μας δυο εβδομάδας και έχω την αυτοπεποίθηση πως θα είμαστε απόλυτα έτοιμοι όταν πρέπει»


Η ΦΑΡΜΑΚΟΓΛΩΣΣΑ ΚΙΡΚΗ: Ελλαδα 2021 «Είδαμε ασθενείς, να ξεπουλούν ό,τι έχουν και δεν έχουν για να μπουν στο χειρουργείο. Προσωπικά, είχα περιστατικό ασθενούς με δυσπλασία εγκεφάλου και της ζήτησαν από ιδιωτικό μεγάλο νοσοκομείο, 10.000 ευρώ για μια απλή βιοψία».\n«Το τι σημαίνει η εντολή της αναπληρώτριας υπ. Υγείας κ. Γκάγκα να περιοριστούν κατά 80% τα χειρουργεία δημόσιων νοσοκομείων το είδαμε και πέρσι.\nΣημαίνει όργιο κερδοσκοπίας και εκβιασμός σε βάρος ασθενών προκειμένου να χειρουργηθούν σε ιδιωτικές κλινικές» λέει στο tvxs.gr ο νευροχειρουργός, ΓΓ της ΟΕΝΓΕ (Ομοσπονδίας Ενώσεων Νοσοκομειακών Γιατρών Ελλάδας) και μέλος του ΔΣ της ΕΙΝΑΠ (Ένωσης Ιατρών Νοσοκομείων Αθηνών – Πειραιώς), Πάνος Παπανικολάου.\n«Είναι υποβολιμαίο γιατί προσπαθούν να κουκουλώσουν το γεγονός ότι δεν έχουν κάνει προσλήψεις, άρα υπό αυτή την έννοια είναι και μια ομολογία από την πλευρά της κυβέρνησης ότι δεν έχει κάνει τίποτα για το ΕΣΥ. Και σήμερα τι κάνουν;\nΠαίρνουν προσωπικό από τα χειρουργεία, για να το χρησιμοποιήσουν ως άμυνα για την covid 19».\n«Την περασμένη άνοιξη ζήσαμε απίστευτες καταστάσεις. Εκβίαζαν τον κόσμο σαν μαυραγορίτες για να χειρουργηθεί δίνοντας 10.000 και 15.000 ευρώ στις ιδιωτικές κλινικές. Είδαμε ασθενείς, να ξεπουλούν ό,τι έχουν και δεν έχουν για να μπουν στο χειρουργείο.\nΠροσωπικά, είχα περιστατικό ασθενούς με νεοπλασία εγκεφάλου και της ζήτησαν από ιδιωτικό μεγάλο νοσοκομείο, 10.000 ευρώ για μια απλή βιοψία. Ενημέρωσα τον διοικητή του νοσοκομείου, ότι αν δεν επιτραπεί να τη χειρουργήσω στο δημόσιο νοσοκομείο, θα ξεσηκώσω τον κόσμο.\nΕίχαμε δεκάδες τέτοια περιστατικά».\n«Αυτό έχει αποδειχθεί περίτρανα. Και την άνοιξη έλεγαν πως περιορίζονται και στις κλινικές τα χειρουργεία κατά 80%. Τι έγινε στην πράξη; Όχι απλά δεν περιορίστηκαν, αλλά κάποιες άνοιξαν βιομηχανία αισθητικών επεμβάσεων.\nΕμείς δεν μπορούσαμε να χειρουργησουμε όγκους εγκεφάλου και αυτοί έκαναν αισθητικές επεμβάσεις στην πελατεία που ετοιμαζόταν να βγει στις παραλίες το καλοκαίρι. Το υπουργείο έκανε τα στραβά μάτια και το ίδιο θα κάνει και τώρα».\n«Οι γιατροί της Θεσσαλονίκης λένε ότι εκεί, κάθε γενική εφημερία είναι χειρότερη από την προηγούμενη. Αυξάνονται συνεχώς οι εισαγωγές και διασωληνώσεις.\nΈχει αρχίσει να «μπουκώνει» και η Αχαΐα. Η Αθήνα δεν έχει επιβαρυνθεί πολύ τις τελευταίες εβδομάδες, αλλά οι ειδικοί προβλέπουν ότι έρχεται έξαρση τον επόμενο μήνα.\nΑν συνεχίσουν με οδηγίες σαν κι αυτή που περικόπτει χειρουργεία, θα έχουμε αύξηση σε θανάτους από λοιπές ασθένειες.\nΟι αριθμοί των θανάτων από την άνοιξη του ’20 έως σήμερα συγκριτικά με αντίστοιχη περίοδο το ’18, δείχνουν ότι υπάρχει μεγάλη αύξηση σε θανάτους και μόνο τα μισά ποσοστά αποδίδονται σε θανάτους από covid 19».


Έχουν συμπληρωθεί περίπου 10 χρόνια από την ανακήρυξη του Αλέξη Τσίπρα ως επικεφαλής του ΣΥ.ΡΙΖ.Α. στη θέση του Αλέκου Αλαβάνου. Η αίσθηση, που δημιουργείται στον καθένα όταν σκέφτεται την πορεία αυτών δέκα χρόνων, είναι ότι «κάτι» ηττήθηκε. Όμως, την ίδια στιγμή βλέπουμε τον Αλαβάνο να επανέρχεται στο κέντρο της πολιτικής σκηνής, με την συγκρότηση του μετώπου 1-1-4.\nΗ δημιουργία αυτού του μετώπου στηρίζεται στην ανάγνωση ότι ο ΣΥ.ΡΙΖ.Α. προ-Τσίπρα ήταν κάτι πλήρως θεμιτό και αριστερό, θέλοντας επί της ουσίας να αποτελέσει την πιο σύγχρονη, και ορθότερη εκδοχή του. Κυρίως κατά το Αριστερό Ρεύμα, η «αριστερή διακυβέρνηση» προδόθηκε, δεν ηττήθηκε. Αυτή η προσωποποίηση της ήττας, και η αναγωγή της σε προδοσία, είναι η πιο εύκολη οδός για να διαφυλάξει κανείς την ματαιωμένη κενότητα του ιδεολογικού πυρήνα της σκέψης του.\nΓιατί ακριβώς αυτό αναδείχθηκε με την διακυβέρνηση του ΣΥ.ΡΙΖ.Α.: ότι η αριστερή κυβέρνηση, δηλαδή μια κυβέρνηση που είναι αριστερή, αποτελεί φενάκη. Αλλά, επίσης, και ότι ο ΣΥ.ΡΙΖ.Α. του 4% ήταν στηριγμένος στο απόλυτο ιδεολογικό κενό. Ειδικά η τελευταία πρόταση χρειάζεται διευκρίνηση, την οποία και δίνω αμέσως.\nΌλη η προεκλογική εκστρατεία, και όλες οι εξαγγελίες του Τσίπρα, είχαν πάντα έναν αστερίσκο, τον οποίο όλοι γνώριζαν: όλα θα εξαρτηθούν από την διαπραγμάτευση με τους δανειστές. Η ίδια η ύπαρξη του πολιτικού προγράμματος στηριζόταν σε μια αόριστη υπόσχεση νίκης, αφού το ίδιο το πρόγραμμα ήταν ένα σύνολο θέσεων που αρθρωνόταν ως συμπαγές, χωρίς να ειπωθεί ποτέ ότι το τάδε ή το δείνα υποσύνολο θέσεων θα εφαρμοστούν εντελώς ανεξάρτητα από την διαπραγμάτευση. Με αυτό τον τρόπο φτάνουμε στο εξής, κενό μήνυμα: Το σύνολο του πολιτικού προγράμματος θα εφαρμοστεί ανεξάρτητα από την διαπραγμάτευση, και, αν διαπραγμάτευση είναι επιτυχής, τότε θα μπορέσει να εφαρμοστεί πλήρως το πολιτικό πρόγραμμα.\nΕνότητα και αντιμνημονιακός λόγος\nΗ βάση συγκρότησης του νεότευκτου «114» είναι η φαντασίωση περί ύπαρξης του λεγόμενου «αντιμνημονιακού χώρου». Μέσα από την ανάλυση αυτής της φαντασίωσης, ανακαλύπτει κανείς και ολόκληρο τον ιδεολογικό πυρήνα αυτού του νέου σχηματισμού. Τί σημαίνει πάλη ενάντια στα μνημόνια; Καταρχήν σημαίνει εναντίωση στις συγκεκριμένες πολιτικές συμφωνίες που πήραν αυτό το όνομα. Από εκεί και πέρα, όλα είναι μεταβλητά, ανάλογα με το ακροατήριο, ή μάλλον σχεδόν όλα. Σταθερή είναι η εμμονή σε ένα εθνικοπατριωτικό ιδεολόγημα. Ενδεικτικά:\nΓια το εθνικιστικό συλλαλητήριο της Θεσσαλονίκης: «Οι χιλιάδες, όμως, που συνέρρευσαν στη Θεσσαλονίκη προσήλθαν κατά βάση με γνήσιες ανησυχίες και αγωνίες για την πατρίδα, για την εδαφική της ακεραιότητα, την ιστορία και τον πολιτισμό μας.(1)\nΓια το Μακεδονικό: «Το όνομα έχει σημασία»(2).\n«Η έννοια του έθνους αποκτά υλική υπόσταση από τη στιγμή που η ιδέα του γίνεται δεκτή από ολόκληρες κοινωνίες»(3).\nΌταν ένα μέτωπο πολιτικών οργανώσεων δεν έχει κοινωνική απεύθυνση μέσω κινηματικών διαδικασιών, ο πιο εύκολος τρόπος να απευθυνθεί στην κοινωνία είναι η αναφορά στο έθνος. Με αυτή την έννοια κατασκευάζει κανείς την απαραίτητη αφορμή, για να ταυτίσει την ψήφο προς ίδιο με την ανάγκη για (εθνική) ενότητα, την οποία θεωρεί προϋπόθεση.\nΤο συγκεκριμένο μέτωπο λέει ότι εξασφαλίζει την εθνική ενότητα που διαλαλεί ως αναγκαία, επειδή είναι πατριωτικό. Και είναι πατριωτικό, επειδή αντιστέκεται στα «μνημόνια». Αλλά και το αντίστροφο: επειδή αντιστέκεται στα μνημόνια, θεωρεί τον εαυτό του πατριωτικό. Με αυτόν τον τρόπο φτάνουμε στην εξής ταύτιση: «Αντιστέκομαι στα μνημόνια» αν και μόνο αν «είμαι πατριώτης», και «είμαι πατριώτης» αν και μόνο αν στηρίζω το (μοναδικό πάντα) «πατριωτικό μέτωπο». Και φυσικά, για τους λάτρεις της εξουσίας, η εθνική ενότητα είναι νοητή μόνο στο πλαίσιο της στήριξης του ενός και μοναδικού «πατριωτικού μετώπου».\nΣυνεπώς, βλέπουμε πού βασίζεται ιδεολογικά το παρακάτω παραλήρημα των συντακτών του iskra.gr : «Όσοι αντιστέκονται σε αυτήν την ενωτική προοπτική στον συνεπή αντιμνημονιακό χώρο, φέρνουν εμπόδια στην υλοποίηση της ή κάνουν επιλεκτικές πολιτικές ”συγγενικών”, τάχα, συγκλίσεων και πολύ περισσότερο όσοι εμμένουν σε αντιενωτικές διαιρετικές επιλογές, θα πρέπει να στιγματίζονται με την πραγματική συνέπεια των διχαστικών επιλογών τους. Και να στιγματίζονται ως υποστηλώματα του πιο βρόμικου και αντιδραστικού συστήματος που εμφανίστηκε ποτέ στη χώρα, του βάρβαρου συστήματος των μνημονίων!»(4)\nΗ ταύτιση των εννοιών του πατριωτισμού, της εθνικής ενότητας και της αντιμνημονιακής πάλης, συγκροτεί ένα ευρύτερο πλαίσιο, με βάση το οποίο ταυτίζονται η «Λαϊκή Κυριαρχία» και η «Λαϊκή Εξουσία» με την «Λαϊκή Ενότητα» (εξ ου και το όνομα). Θα μπορούσε κανείς να πει ότι αυτή η δεύτερη ταύτιση προκύπτει από τον γενικότερο ρεφορμισμό των συγκεκριμένων οργανώσεων, όπως και το βασικό πολιτικό εργαλείο: το κάλεσμα για λαϊκή, εθνική, αριστερή ή άλλου είδους ενότητα. Τότε, οι κατηγορούμενες οργανώσεις θα απαντήσουν ότι ο διαχωρισμός σε ρεφορμιστές και μη, είναι ξεπερασμένος, και με αυτόν τον τρόπο θα επιστρέψει ο καθένας στην ασφάλεια της αυτοαναφορικότητάς του.\nΤο γεγονός ότι η τακτική της ανακήρυξης όλων των πολιτικών αντιπάλων σε ρεφορμιστές είναι ξεπερασμένη, δεν σημαίνει ότι αν μια οργάνωση εμφανίζει χαρακτηριστικά ρεφορμισμού που παραπέμπουν σχεδόν έναν αιώνα πίσω, είναι λιγότερο αναχρονιστική από τις κατηγορίες που της αποδίδουν. Θεωρούμε όμως ότι το ζήτημα της «ενότητας» πρέπει να εξεταστεί με διαφορετικό τρόπο, προκειμένου να φτάσουμε στην ουσία του, ακόμη κι αν περιοριστούμε στο στενό πλαίσιο της νεοελληνικής πραγματικότητας.\nΤο πρόβλημα έγκειται στην πρόσληψη της λέξης «λαός», και των παραγώγων της. Αυτή τη στιγμή, το σύνολο της εξωκοινοβουλευτικής αριστεράς, όταν αναφέρεται στον «λαό», αναφέρεται καταρχήν στο σύνολο των ανθρώπων που ψήφισαν «Όχι» στο δημοψήφισμα. Όλα τα κομμάτια της Αριστεράς που συντάχθηκαν υπέρ του «Όχι» ετεροκαθορίζονται από αυτή την επιλογή, και εγκλωβίζονται σε αυτήν. Επίσης, η ίδια η απάντηση στο δημοψήφισμα δεν ήταν όσο απλή φαίνεται. Κι αυτό γιατί η υπεράσπιση του «Όχι», προϋπέθετε το εξής σχήμα:\nΕρώτηση: «Ποιός λέει το ‘‘Όχι’’;»\nΑπάντηση: «Ο περήφανος [ελληνικός] λαός»\nΗ απάλειψη της λέξης «ελληνικός» από την απάντηση, δεν απαλλάσσει κανένα από το αρχικό ερώτημα ούτε από την υπόλοιπη απάντηση.\nΜε την περιπέτεια του δημοψηφίσματος, η νεοελληνική κοινωνία είδε ότι όσο υπάρχει εξουσία, μπορεί να λέει πλειοψηφικά «Όχι», και αυτό να γίνεται «Ναι» σε μία νύχτα· και πήγε σπίτι της, επειδή δεν έχει μάθει λειτουργεί χωρίς ανάθεση, χωρίς την προσμονή της εξουσίας. Όταν, λοιπόν, παρουσιάζεται κανείς ως αυθεντικός εκφραστής του «Όχι», επί της ουσίας χαϊδεύει το κοινό του 61,3%, λέγοντάς του μόνο ότι το πρόδωσαν, και όχι ότι έκανε και αυτό λάθος.\nΌταν κάποιος συνεχίζει να λέει ότι η κυβέρνηση του Σύριζα έκανε τεράστια στροφή, το κάνει επειδή πολύ απλά την στήριζε, είτε άμεσα, είτε έμμεσα, στηρίζοντας την «περήφανη διαπραγμάτευση». Είτε επειδή βλέπει ότι παραδεχόμενος το λάθος του διαγράφει την πολιτική του πορεία τα τελευταία 20 ή 30 χρόνια· είτε επειδή στήριξε πρόσφατα για πρώτη φορά κάτι άλλο εκτός από Ν.Δ. και ΠΑ.ΣΟ.Κ. και το μόνο που του έχει μείνει είναι το συνομωσιολογικό επιχείρημα «έχουμε την κυβέρνηση, αλλά όχι την εξουσία», το οποίο και στηρίζει συναισθηματικά, και όχι πολιτικά· είτε επειδή θέλει να διατηρήσει για τον εαυτό του «ουσία» του παλιού, «καλού» ΣΥ.ΡΙΖ.Α., και με αυτό το απόθεμα, αφού προσθέσει και τον πατριωτισμό στις δεξιότητές του, να μπει στη Βουλή.\nΕκείνη η κυβέρνηση έκανε ό,τι την οδηγούσε να κάνει η αρχική και δεσμευτική επιλογή «πάσει θυσία στο Ευρώ και την Ε.Ε.», και τίποτα παραπάνω. Απλώς το έκανε παίζοντας διαρκώς το ισχυρό χαρτί του «ηθικού πλεονεκτήματος της Αριστεράς». Αυτό το πλεονέκτημα θέλουν να διατηρούν για τον εαυτό τους και σχηματισμοί όπως η ΛΑ.Ε. ή το 1-1-4. Το πλεονέκτημα αυτό παραμένει και για εκείνους ηθικό, και όχι πολιτικό. Όταν δε, προσπαθούν να το κάνουν πολιτικό, υπάρχει ένα σοβαρό πρόβλημα.\nΣτο ερώτημα «γιατί εσείς διαφέρετε από τον ΣΥ.ΡΙΖ.Α.;» οι απαντήσεις είναι είτε ηθικού τύπου («εμείς είμαστε τίμιοι», «δεν είμαστε προδότες») είτε πολιτικού τύπου («είμαστε πατριώτες», «εμείς είμαστε με το λαό»). Η πορεία από την ίδρυση της ΛΑ.Ε. μέχρι την εμφάνιση του 1-1-4, είναι ταυτόχρονα μια πορεία ανεύρεσης ενός πολιτικού επιχειρήματος για να στηρίξει κανείς αυτούς τους σχηματισμούς, έναντι ενός ηθικού. Βλέπουμε ότι όταν πέρασε ο θυμός απέναντι στους «προδότες», και χρειάστηκε ένα αμιγώς πολιτικό επιχείρημα για πεισθεί ο μέσος ψηφοφόρος, αυτό δεν ήταν άλλο από την πατριδοπληξία.\nΤο επιχείρημα του «ριζοσπαστικότερου πολιτικού προγράμματος από τον ΣΥ.ΡΙΖ.Α.» δεν ευσταθεί, πολύ απλά επειδή πολιτικό πρόγραμμα δεν υπάρχει. Το πρόγραμμα και πολιτικές αρχές έχουν προκύψει από συγκόλληση δια κοπτοραπτικής, διάφορων θέσεων από κάθε οργάνωση. Στην περίπτωση της ΛΑ.Ε., φάνηκε ότι το πολιτικό πρόγραμμα φτιάχτηκε απλώς για να υπάρχει, από την ίδια την δημιουργία του 1-1-4. Την στιγμή που γράφεται το παρόν άρθρο, έχει περάσει ένας μήνας που κανένα μέλος της ΛΑ.Ε. δεν ξέρει αν το 1-1-4 θα κατέβει στις εκλογές ή όχι, αν το Αριστερό Ρεύμα ανήκει σε ένα ή δύο μέτωπα, κι αν αυτά τα μέτωπα κινούνται αντιπαραθετικά μεταξύ τους.\nΦυσικά, η αναφορά στο έθνος εμφανίζεται ακόμη και σε περιπτώσεις που παρουσιάζεται ως διεθνισμός, από πολιτικούς αντιπάλους της ΛΑ.Ε. ή του 1-1-4. Για παράδειγμα, το Ν.Α.Ρ., τόσο στην περίπτωση της ανεξαρτητοποίησης τής Καταλωνίας(5), όσο και στην περίπτωση του Μακεδονικού, παρουσιάζει τον εθνικισμό εκτός συνόρων ως διεθνισμό του ιδίου. Η αναδημοσίευση και στήριξη των θέσεων της Levica, οι οποίες περιλαμβάνουν, εκτός από εθνικισμό, την απεύθυνση στον ΟΗΕ και το «Συνταγματικό Δικαστήριο της Δημοκρατίας τής Μακεδονίας» για την ανατροπής της συμφωνίας για το Μακεδονικό, αποδεικνύει του λόγου το αληθές(6).\nΕπίσης, ο ευκαιριακός χαρακτήρας του πολιτικού λόγου οργανώσεων όπως το Αριστερό Ρεύμα δεν περιορίζεται στα «εθνικά θέματα». Ο καιροσκοπισμός είναι καθολικό χαρακτηριστικό τους. Ένα πρόσφατο παράδειγμα ευκαιριακής τοποθέτησης σε ζήτημα της επικαιρότητας είναι η περίπτωση της απεργίας πείνας του Δημήτρη Κουφοντίνα, οποίος από «αριστερόστροφος φασίστας»(7) στις 14/2/18, έγινε «πολιτικός κρατούμενος»(8) στις 8/6/18 για το site του Αριστερού Ρεύματος. Βέβαια, η τακτική της δημοσίευσης ατομικών άρθρων αντί συλλογικών θέσεων στις περιπτώσεις κυβίστησης, αν και συνήθης, δεν αθωώνει κανέναν όταν η συλλογική θέση δεν εκφέρεται ποτέ.\nΤέλος, γιατί όμως ασχολούμαστε με το «1-1-4», με το Σχέδιο Β, το Αριστερό Ρεύμα, την ΛΑ.Ε.; Αυτοί είναι οι εχθροί μας σήμερα; Φυσικά, και ιδού ο λόγος: Η διακυβέρνηση του ΣΥ.ΡΙΖ.Α. και το δημοψήφισμα επιβιώνουν ως ενιαίο τραύμα για το μεγαλύτερο τμήμα της κοινωνίας. Κι αυτό το τμήμα της κοινωνίας δεν πρόκειται να ριζοσπαστικοποιηθεί ξανά, όσο τέτοιοι διαδικτυακοί πωλητές ελπίδας το ωθούν να συντηρεί την επίπλαστη αυταρέσκεια του διαρκώς παραπλανημένου αλλά ποτέ σφάλλοντος, και το κάνουν μάλιστα στο όνομα του κινήματος. Δια της συστηματικής αποδόμησής τους, δια του κλεισίματος της πληγής, μια κοινωνική απεύθυνση με ριζοσπαστικά χαρακτηριστικά θα έχει και πάλι αντίκρισμα, χωρίς να αναχαιτίζεται από εθνικοπατριωτικά παραληρήματα.\n1 Το συλλαλητήριο από μια εναλλακτική ριζοσπαστική ματιά, Μάνια Μπαρζέφσκι, iskra.gr\n2 Κάλεσμα συγκρότησης Επιτροπής Αγώνα για το Σκοπιανό και την μη αλλαγή συνόρων στη Βαλκανική, iskra.gr\n3 Σκέψεις για το Έθνος με αφορμή ένα Σημαντικό Βιβλίο, Αλέκος Αλαβάνος, sxedio-b.gr\n4 Το αντιμνημονιακό πολιτικό και εκλογικό μέτωπο πιο επίκαιρο και αναγκαίο από ποτέ, iskra.gr\n5 Βλ. το παλιότερο άρθρο μου Καταλονία: Εθνικισμός και Συνομωσιολογία στο Barikat.gr\n6 Μια καλή κριτική στο Ν.Α.Ρ. για το συγκεκριμένο ζήτημα: Η σλαβομακεδονική «Αριστερά» – μια λάθος προσέγγιση στο Μακεδονικό, Ανδρέας Παγιάτσος, xekinima.org\n7 Οι «ετερόκλητοι όχλοι», Στάθης Σταυρόπουλος, iskra.gr\n8 Θέλει το πολιτικό και δικαστικό σύστημα τον Δημήτρη Κουφοντίνα νεκρό;, Γιώργος Μουργής, iskra.gr


ΓΡΑΜΜΑΤΙΚΗ: Σχήμα λόγου - μεταφορά, χαρακτηρισμός ενέργειας - SLANG.gr\nΔημοσιεύτηκε 2015-09-07 18:38:17+00:00\nΤελευταία επεξεργασία 2015-09-25 20:27:11+00:00\nπαίζω μπιλιάρδο στην πλάτη κάποιου\nΕκμεταλλεύομαι κάποιον ή σκαρώνω σκευωρία σε βάρος κάποιου. Δηλαδή, τον βάζω να υποστεί τη δεινοπάθηση, να επωμιστεί το βάρος ή τις κυρώσεις/συνέπειες μιας πράξης ή κατάστασης κι εγώ καρπώνομαι τα οφέλη.\nΓια παράδειγμα, στον «Κόμη Μοντεχρήστο» του Αλ. Δουμά, οι τρεις συνωμότες Νταγκλάρ, Βιλφόρ και Μορέλο πήγαν να παίξουν μπιλιάρδο στην πλάτη του Εδμόνδου Δαντές και να του φάνε τη μεναγκό, χώνοντάς τον ταυτόχρονα στην ψειρού.\nΣυνήθως προφέρεται εν είδει ξεσπάσματος αγανάκτησης από τον παθόντα: «Μπιλιάρδο στην πλάτη μου, δεν θα παίξει κανείς!»\nΟικονομολόγος δεν είμαι και, για να είμαι ειλικρινής, δεν καταλαβαίνω και όλους τους όρους που διαβάζω. Εκείνο που μπορώ να καταλάβω είναι ότι παρά τις προεκλογικές διακηρύξεις του Γιώργου ότι «υπάρχουν λεφτά», τέτοια όχι μόνο δεν υπάρχουν, αλλά οι δανειστές μάς «βάζουν» τα δύο πόδια σε μισό παπούτσι. Και όλοι παίζουν μπιλιάρδο στην πλάτη μας.\nκι από εδώ\nΌλοι οι ανίκανοι στο υπουργείο παίζουν μπιλιάρδο στις πλάτες των καπνοπαραγωγών χωρίς ντροπή.\nΔες και δίνει πλάτη για τάβλι\nΔημοσιεύτηκε 2010-02-15 16:19:42+00:00\nΤελευταία επεξεργασία 2015-05-25 16:35:43+00:00


Δειγματοληψία Χοριακών Λαχνών (CVS) ΠΛΗΡΟΦΟΡΙΕΣ ΓΙΑ ΑΣΘΕΝΕΙΣ ΚΑΙ ΟΙΚΟΓΕΝΕΙΕΣ. Μονάδα Πρόληψης Μεσογειακής Αναιμίας και άλλων Αιμοσφαιρινοπαθειών - PDF\nDownload "Δειγματοληψία Χοριακών Λαχνών (CVS) ΠΛΗΡΟΦΟΡΙΕΣ ΓΙΑ ΑΣΘΕΝΕΙΣ ΚΑΙ ΟΙΚΟΓΕΝΕΙΕΣ. Μονάδα Πρόληψης Μεσογειακής Αναιμίας και άλλων Αιμοσφαιρινοπαθειών"\n1 Δειγματοληψία Χοριακών Λαχνών (CVS) ΠΛΗΡΟΦΟΡΙΕΣ ΓΙΑ ΑΣΘΕΝΕΙΣ ΚΑΙ ΟΙΚΟΓΕΝΕΙΕΣ Μονάδα Πρόληψης Μεσογειακής Αναιμίας και άλλων Αιμοσφαιρινοπαθειών ΙΠΠΟΚΡΑΤΕΙΟ ΝΟΣΟΚΟΜΕΙΟ ΘΕΣΣΑΛΟΝΙΚΗΣ ΕΠΙΚΟΙΝΩΝΙΑ ΤΗΛ:\n2 Το φυλλάδιο αυτό παρέχει πληροφορίες για τη δειγματοληψία χοριακών λαχνών ή λήψη τροφοβλάστης (CVS). Παρουσιάζει τι είναι CVS, πότε και πώς γίνεται, τι συμβαίνει μετά την εξέταση και τα πιθανά οφέλη και τους κινδύνους της. Σχεδιάστηκε για να χρησιμοποιείται παράλληλα με τις συζητήσεις που θα κάνετε με τους επαγγελματίες υγείας και θα σας βοηθήσει να πάρετε τις απαντήσεις που είναι σημαντικές για εσάς. Τι είναι η CVS; Οι χοριακές λάχνες ή τροφοβλάστη είναι μέρος του αναπτυσσόμενου πλακούντα. Η CVS περιλαμβάνει τη λήψη ενός μικρού δείγματος χοριακών λαχνών για τη διεξαγωγή γενετικού ελέγχου κατά τη διάρκεια της εγκυμοσύνης. Συνήθως χρησιμοποιείται για να ελέγξει τα γονίδια ή τα χρωμοσώματα του μωρού για συγκεκριμένες γενετικές παθήσεις. Μπορεί να σας προταθεί για διάφορους λόγους. Είσαστε μητέρα μεγαλύτερης ηλικίας (πάνω από 35 ετών), επομένως έχετε μεγαλύτερο κίνδυνο να κάνετε παιδί που πάσχει από γενετικά νοσήματα όπως το σύνδρομο Down. Εσείς ή ο σύντροφός σας έχετε κληρονομήσει κάποια γενετική ασθένεια που μπορεί να μεταβιβαστεί στους απογόνους σας. Είχατε ένα παιδί με κάποια γενετική ασθένεια. Κάνατε κάποια εξέταση κατά τη διάρκεια της εγκυμοσύνης (υπερηχογράφημα, μέτρηση αυχενικής διαφάνειας ή εξετάσεις αίματος) που έδειξε ότι ο κίνδυνος να έχει το μωρό σας μία γενετική ασθένεια είναι υψηλός. Πότε γίνεται η CVS; Η CVS γίνεται συνήθως μεταξύ της 10ης και 13ης εβδομάδας της κύησης. Πώς γίνεται η CVS; Η CVS περιλαμβάνει τη λήψη ενός πολύ μικρού δείγματος ιστού από τον αναπτυσσόμενο πλακούντα, ο οποίος έχει τα ίδια γονίδια με το έμβρυο. Αρχικά, με τον υπέρηχο ελέγχεται η θέση του εμβρύου και του πλακούντα και στη συνέχεια λαμβάνεται ο ιστός. Υπάρχουν δύο πιθανοί τρόποι να ληφθεί ο ιστός. Ο γιατρός ή η νοσοκόμα θα αποφασίσουν ποιος είναι ο πιο κατάλληλος, με βάση τη θέση του πλακούντα και του εμβρύου. Τις περισσότερες φορές γίνεται διαμέσου της κοιλιάς.\n3 1. Διαμέσου της κοιλιάς (διακοιλιακά) Ο ιστός λαμβάνεται με την εισαγωγή μιας λεπτής βελόνας διαμέσου του δέρματος της κοιλιάς, του τοιχώματος της μήτρας και του πλακούντα. Με τη βοήθεια του υπερήχου ο γιατρός οδηγεί τη βελόνα στο σωστό σημείο. Μια μικρή ποσότητα ιστού αναρροφάται και αποστέλλεται στο εργαστήριο για έλεγχο. 2. Διαμέσου του τραχήλου (εισόδου της μήτρας) Μια λεπτή χειρουργική λαβίδα εισάγεται μέσα από τον τράχηλο. Η αίσθηση είναι παρόμοια με αυτή του τεστ Παπανικολάου. Με τη βοήθεια του υπερήχου ο γιατρός οδηγεί τη χειρουργική λαβίδα στο σωστό σημείο. Μια μικρή ποσότητα ιστού λαμβάνεται από τον πλακούντα με τη βοήθεια της χειρουργικής λαβίδας ή ενός λεπτού αναρροφητικού καθετήρα και αποστέλλεται στο εργαστήριο για έλεγχο.\n4 Είναι επώδυνη η CVS; Παρόλο που θα καταλαβαίνετε τι συμβαίνει κατά τη διάρκεια της εξέτασης, οι περισσότερες γυναίκες περιγράφουν την αίσθηση ως ενοχλητική παρά επώδυνη, κάπως παρόμοια με τους πόνους της περιόδου. Γυναίκες που έκαναν CVS διαμέσου της κοιλιάς αναφέρουν ότι ένιωθαν μετά τράβηγμα και λίγο πόνο γύρω από την περιοχή. Γυναίκες που έκαναν τη δοκιμασία διαμέσου του τραχήλου λένε ότι η αίσθηση είναι σαν να κάνεις τεστ Παπανικολάου. Τι συμβαίνει μετά τη CVS; Η εξέταση διαρκεί περίπου λεπτά. Καλό θα ήταν να φέρετε ένα συνοδό μαζί σας για υποστήριξη κατά τη διάρκεια και μετά το τέλος της εξέτασης. Θα πρέπει να παραμείνετε ξεκούραστη τις επόμενες δυο ημέρες. Αποφύγετε να σηκώσετε βαριά αντικείμενα ή να γυμναστείτε έντονα. Μερικές γυναίκες που έκαναν CVS εμφάνισαν μετά μερικά ίχνη αίματος και πόνους όπως της περιόδου. Αυτό είναι φυσιολογικό. Εάν έχετε περισσότερη αιμορραγία, να ενημερώσετε το γιατρό σας. Δε θα πρέπει να έχετε σεξουαλική διείσδυση μέχρι να σταματήσει εντελώς η αιμορραγία.\n5 Ποιοι είναι οι κίνδυνοι της CVS; Περίπου 1-2 γυναίκες στις 100 (1% με 2%) αποβάλλουν ως αποτέλεσμα της CVS. Δε γνωρίζουμε γιατί ακριβώς συμβαίνει. Ωστόσο από τις 100 εγκυμοσύνες (98%-99%) συνεχίζονται κανονικά. Είναι αξιόπιστη η CVS; Καλό θα ήταν να συζητήσετε με το γιατρό σας για την ακρίβεια του συγκεκριμένου γενετικού ελέγχου που σκέφτεστε να κάνετε, καθώς η αξιοπιστία της διαδικασίας διαφέρει ανάλογα με το είδος της αλλαγής στα γονίδια ή τα χρωμοσώματα για την οποία ελέγχεστε. Μερικές φορές υπάρχει το ενδεχόμενο να μην είναι επιτυχημένη η εξέταση και να χρειαστεί και δεύτερη. Η CVS εντοπίζει όλα τα γενετικά προβλήματα; Τα αποτελέσματα του ελέγχου συνήθως παρέχουν πληροφορίες για την ασθένεια για την οποία έγινε ο έλεγχος. Ορισμένες μόνο φορές η εξέταση ίσως δώσει αποτελέσματα που σχετίζονται με άλλες ασθένειες. Γενικός έλεγχος για όλες τις γενετικές ασθένειες δεν υπάρχει. Σε πόσο καιρό θα έχω τα αποτελέσματα της εξέτασης? Ο χρόνος που χρειάζεται για να λάβετε τα αποτελέσματα εξαρτάται από την ασθένεια για την οποία ελέγχεστε. Για ορισμένες ασθένειες χρειάζονται μόνο 3 μέρες. Για άλλες χρειάζονται 2-3 εβδομάδες. Εάν τα αποτελέσματα αργήσουν περισσότερο, δε σημαίνει απαραίτητα ότι έχει βρεθεί κάτι ασυνήθιστο, μπορεί απλά τα κύτταρα να χρειάζονται περισσότερο χρόνο να μεγαλώσουν. Εάν κάνετε μια CVS για μια σπάνια γενετική πάθηση, ρωτήστε το γιατρό σε πόσο καιρό θα έχετε τα αποτελέσματα. Όταν τα αποτελέσματα της εξέτασης είναι έτοιμα μπορεί να σας καλέσουν να μιλήσετε από κοντά με το γιατρό ή τον επαγγελματία υγείας, ή μπορεί να σας τα δώσουν με άλλους τρόπους, π.χ. τηλεφωνικά. Καλό θα ήταν να ρωτήσετε το γιατρό τη στιγμή της εξέτασης τον τρόπο με τον οποίο θα λάβετε τα αποτελέσματα.\n6 Τι θα συμβεί εάν τα αποτελέσματα δείξουν ότι το μωρό έχει μια γενετική πάθηση; Όταν τα αποτελέσματα δείξουν ότι το μωρό έχει μια γενετική πάθηση, ο γιατρός θα συζητήσει μαζί σας τι ακριβώς σημαίνει αυτό και πώς θα μπορούσε να επηρεάσει την υγεία του μωρού σας. Θα ενημερωθείτε για το εάν υπάρχει κάποια διαθέσιμη θεραπεία ή αντιμετώπιση. Θα σας μιλήσουν για τις εναλλακτικές δυνατότητες και για το πιθανό ενδεχόμενο του τερματισμού της κύησης και θα σας βοηθήσουν να σκεφτείτε τι είναι το καλύτερο για εσάς και το μωρό. Ορισμένες μόνο φορές η εξέταση μπορεί να αποκαλύψει κάποια ασυνήθιστη χρωμοσωμική αναδιάταξη που έχει αβέβαιη επίδραση στο μωρό. Μόλυνση από HIV Εάν είστε θετική στον HIV, υπάρχει μια μικρή πιθανότητα να μεταδοθεί ο ιός στο μωρό σας κατά την εξέταση CVS. Σε αυτή την περίπτωση, λοιπόν, είναι σημαντικό να ενημερώσετε τη νοσοκόμα ή το γιατρό σας, για να ληφθούν τα κατάλληλα μέτρα ώστε να ελαχιστοποιηθεί ο κίνδυνος μετάδοσης στο έμβρυο κατά την εξέταση. Αποφασίζοντας να κάνετε CVS Η απόφαση να προβείτε σε CVS δεν είναι πάντα εύκολη. Είναι σημαντικό να θυμάστε ότι δε χρειάζεται να κάνετε CVS εάν δεν το θέλετε. Πρέπει να εξεταστείτε μόνο εάν εσείς και ο σύντροφός σας νιώθετε ότι είναι σημαντικό να αποκτήσετε τις πληροφορίες που παρέχει η εξέταση, και εφόσον δε θεωρείτε ότι οι κίνδυνοι είναι μεγάλοι. Για να πάρετε την καλύτερη απόφαση για εσάς, φροντίστε να συζητήσετε τις παρακάτω πληροφορίες με το γιατρό: Πληροφορίες για την πάθηση που ελέγχεστε. Την πιθανότητα να έχει το μωρό τη συγκεκριμένη γενετική πάθηση. Λεπτομέρειες για την εξέταση και τι ακριβώς πληροφορίες θα σας δώσουν τα αποτελέσματα. Την αξιοπιστία της εξέτασης. Τον κίνδυνο να λάβετε ένα αβέβαιο αποτέλεσμα και να χρειαστεί να ξανακάνετε την εξέταση. Τον κίνδυνο αποβολής.\n7 Σε πόσο καιρό θα λάβετε τα αποτελέσματα. Την πιθανότητα αποβολής εξαιτίας της CVS (και διαμέσου της κοιλιάς και διαμέσου της μήτρας). Τον τρόπο που θα λάβετε τα αποτελέσματα. Τις εναλλακτικές δυνατότητες σε περίπτωση που το μωρό φέρει τη γενετική πάθηση. Πώς θα επηρεάσει η εξέταση εσάς και τον σύντροφό σας συναισθηματικά. Για οποιαδήποτε ερώτηση απευθυνθείτε στο τμήμα μας.